******

**Anul 2024 – numărul 37**

**9 – 13 septembrie**

 ***Din conținutul acestui număr*:**

[Selecție de Acte normative apărute în Monitorul Oficial al României în perioada 9 – 13 septembrie, 2024 3](#_Toc177373444)

[Comunicate de presă / Știri ale Guvernului României 5](#_Toc177373445)

[Ajutoare de urgență pentru locuitorii din județul Galați afectați de inundații 5](#_Toc177373446)

[Premierul Marcel Ciolacu: Digitalizarea înseamnă o reformă autentică pentru administrație. Construim un sector public modern, sigur și eficient 5](#_Toc177373447)

[Mesajul premierului Marcel Ciolacu la 23 de ani de la atentatele teroriste din Statele Unite ale Americii 6](#_Toc177373448)

[Informație Europeană 7](#_Toc177373449)

[NOUTĂȚI – Informații UTILE 7](#_Toc177373450)

[CE a aprobat versiunea 6.0 a PS 2023-2027 7](#_Toc177373451)

[Avansul plaților directe se menține la 70% pentru plățile directe și 85% pentru intervențiile de dezvoltare rurală 8](#_Toc177373452)

[Reprezentanții Grupului Bosch, discuții la sediul MEAT privind perspectivele industriale în contextul tranziției către energia verde 8](#_Toc177373453)

[Lista plăților POR – 11.09.2024 9](#_Toc177373454)

[Prin Programul Regional Vest, locuitorii din municipiul Lupeni, județul Hunedoara, vor avea pentru prima dată transport public modern și ecologic 9](#_Toc177373455)

[Start-Up Nation România: Înscrierea furnizorilor de formare profesională începe pe 19 septembrie! 10](#_Toc177373456)

[#MEAT invită firmele de consultanță să contribuie la definitivarea programului Start-Up Nation 2024 11](#_Toc177373457)

[Concluziile Reuniunii Informale a miniștrilor agriculturii de la Budapesta 11](#_Toc177373458)

[POIM: Lista proiectelor contractate actualizată la 31.08.2024 12](#_Toc177373459)

[PoIDS: Solicitanții vor primi, prin sistemul informatic MySMIS 2021+, solicitări de clarificări aferente etapei de evaluare tehnică şi financiară calitativă pentru proiectele depuse în cadrul apelurilor Comunități de seniori 12](#_Toc177373460)

[Ministerul Dezvoltării asigură continuitatea derulării programelor de investiții 13](#_Toc177373461)

[Ministerul Energiei împreună cu operatorul schemei CfD, C.N.T.E.E Transelectrica S.A., anunță inițierea primei licitații pentru Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică 13](#_Toc177373462)

[Ministerul Energiei recomandă vizitarea Târgului Internaţional RoEnergy, ediţia Timişoara, 25-27.09. 2024, o expoziţie din România care susţine de 14 ani, neîntrerupt, tranziţia ţării noastre spre o economie sustenabilă şi atingerea ţintelor UE 13](#_Toc177373463)

[Consultări Publice 16](#_Toc177373464)

[Hotărâre privind repartizarea unor sume din transferuri din bugetul de stat către bugetele locale, prevăzute în bugetul ME, pentru finanțarea în anul 2024 a unor cheltuieli de capital (unit. înv. preuniv. stat) 16](#_Toc177373465)

[Ordin & Metodologie de finanțare a învățământului superior dual organizat de instituțiile de învățământ superior de stat din România (propunere CNFIS) 16](#_Toc177373466)

[PEO: Ghidul Solicitantului Actualizarea/revizuirea/dezvoltarea de noi standarde ocupaționale/de calificări profesionale conform noilor cerințe ale pieței muncii 16](#_Toc177373467)

[ORDIN privind modificarea Ordinului ministrului agriculturii și dezvoltării rurale și al președintelui Agenției Naționale pentru Achiziții Publice nr. 346/1.718/2023 pentru aprobarea criteriilor de calificare privind capacitatea ofertanţilor, a factorilor de evaluare şi a caietului de sarcini aferente atribuirii acordului-cadru/contractului de achiziţie publică de produse - fructe, legume, lapte şi produse lactate şi produse de panificaţie în cadrul Programului pentru şcoli al României 17](#_Toc177373468)

[S-a relansat în consultare publică Ghidul Solicitantului aferent Acțiunii 1.2 Sprijin pentru proiecte în domeniul tehnologiilor avansate si crearea de hub-uri de inovare și transfer tehnologic în domenii prioritare din cadrul POCIDIF 17](#_Toc177373469)

[*PNRR* 18](#_Toc177373470)

[PNRR: Ghidul specific – Investiția 4 Schema de granturi sub formă de bonuri valorice pentru accelerarea utilizării energiei din surse regenerabile de către gospodării 18](#_Toc177373471)

[PNRR: Ghidul specific – Renovare ce vizează eficiența energetică combinată cu instalarea de panouri solare pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili 19](#_Toc177373472)

[”PNRR: Fonduri pentru România modernă și reformată!” 19](#_Toc177373473)

[Anunț privind etapa de evaluare a proiectelor depuse în cadrul apelului „Granturi pentru sprijinirea antreprenorilor în dezvoltarea tehnologiilor digitale avansate” 20](#_Toc177373474)

[Apeluri – Finanțări 20](#_Toc177373475)

[Prelungire termen depunere Cereri de finanțare a schemei de ajutor de stat „Silvo-mediu și climă” până la data de 04.10.2024 20](#_Toc177373476)

[Plăți rentă viageră agricolă – Campania 2024 21](#_Toc177373477)

[Programul Sănătate: Ghidul Solicitantului „Investiții în infrastructura ambulatoriilor integrate spitalelor de psihiatrie” 22](#_Toc177373478)

[PTJ: a fost actualizat Ghidul Solicitantului Dezvoltarea întreprinderilor și a antreprenoriatului 23](#_Toc177373479)

[Din Actualitatea Europeană 24](#_Toc177373480)

[Raportul din 2024 privind starea uniunii energetice arată progresele înregistrate de UE 24](#_Toc177373481)

[Comisia decide să înregistreze două noi inițiative cetățenești europene privind reziliența la stresul hidric și terapiile asistate de substanțe psihedelice 26](#_Toc177373482)

[UE stimulează dezvoltatorii europeni de IA prin cererea de propuneri privind fabricile de IA 27](#_Toc177373483)

[UE și Canada lansează un dialog privind politica în domeniul sănătății pentru a promova prioritățile în materie de sănătate 29](#_Toc177373484)



Selecție de Acte normative apărute în Monitorul Oficial al României
în perioada 9 – 13 septembrie, 2024

**Monitorul Oficial, Partea I, nr. 908/ 9 Septembrie 2024**

* Nr. **146** / **5 Septembrie 2024**, Ministerul Afacerilor Interne - Ordin pentru modificarea anexei la Ordinul viceprim-ministrului, ministrul afacerilor interne, nr. 147/2023 privind constituirea Comisiei ministeriale pentru romi la nivelul Ministerului Afacerilor Interne și pentru aprobarea regulamentului de organizare și funcționare a acesteia.
* Nr. **1/H** / **6 Septembrie 2024**, Biroul Electoral Central - Hotărâre privind aprobarea Regulamentului de organizare și funcționare a birourilor și oficiilor electorale constituite la alegerile pentru Senat și Camera Deputaților din anul 2024.

**Monitorul Oficial, Partea I, nr. 909/ 9 Septembrie 2024**

* Nr. **6583** / **4 Septembrie 2024**, Ministerul Educației - Ordin privind aprobarea Metodologiei de completare și valorificare a rapoartelor descriptive de evaluare a dezvoltării fizice, socioemoționale, cognitive, a limbajului și a comunicării, precum și a dezvoltării capacităților și atitudinilor de învățare la finalul clasei pregătitoare și al clasei I.

**Monitorul Oficial, Partea I, nr. 910/ 9 Septembrie 2024**

* Nr. **108** / **9 Septembrie 2024**, Guvernul României - Ordonanță de urgență pentru modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice.

**Monitorul Oficial, Partea I, nr. 912/ 10 Septembrie 2024**

* Nr. **142** / **4 Septembrie 2024**, Ministerul Afacerilor Interne - Ordin privind aprobarea Regulamentului de organizare și funcționare a Direcției generale pentru relațiile cu instituțiile prefectului.
* Nr. **539** / **14 Mai 2024**, Autoritatea Națională pentru Protecția Consumatorilor - Ordin privind informarea consumatorilor la comercializarea produselor preambalate al căror volum sau a căror greutate a scăzut.
* Nr. **2/H** / **9 Septembrie 2024**, Biroul Electoral Central - Hotărâre privind interpretarea prevederilor art. 13 alin. (2) și (10) din Legea nr. 208/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, cu modificările și completările ulterioare.

**Monitorul Oficial, Partea I, nr. 913/ 10 Septembrie 2024**

* Nr. **6584** / **4 Septembrie 2024**, Ministerul Educației - Ordin pentru aprobarea Metodologiei privind întocmirea Raportului descriptiv de evaluare referitor la dezvoltarea fizică și la formarea competențelor cognitive și socioemoționale ale copilului, la finalul grupei mari a grădiniței.
* Nr. **6595** / **4 Septembrie 2024**, Ministerul Educației - Ordin privind aprobarea Metodologiei de organizare și desfășurare a evaluărilor naționale de la finalul claselor a II-a, a IV-a și a VI-a în anul școlar 2024-2025.

**Monitorul Oficial, Partea I, nr. 914/ 10 Septembrie 2024**

* Nr. **1103** / **4 Septembrie 2024**, Guvernul României - Hotărâre pentru modificarea și completarea Regulamentului de punere în aplicare a dispozițiilor Legii educației fizice și sportului nr. 69/2000, aprobat prin Hotărârea Guvernului nr. 884/2001.

**Monitorul Oficial, Partea I, nr. 915/ 11 Septembrie 2024**

* Nr. **2436** / **30 August 2024**, Consiliul Concurenței - Ordin pentru punerea în aplicare a Instrucțiunilor privind îndrumările informale referitoare la probleme noi sau nerezolvate, care apar în cazuri individuale, legate de aplicarea art. 5 și 6 din Legea concurenței nr. 21/1996 - scrisori de îndrumare.

**Monitorul Oficial, Partea I, nr. 916/ 11 Septembrie 2024**

* Nr. **14645** / **4 Septembrie 2024**, Agenția Națională de Integritate - Ordin pentru aprobarea Regulamentului de organizare și funcționare al Agenției Naționale de Integritate.
* Nr. **22** / **10 Septembrie 2024**, Autoritatea Electorală Permanentă - Hotărâre privind aprobarea procedurii de acreditare, a modelelor documentelor de acreditare și a modelelor ecusoanelor persoanelor acreditate la alegerile pentru Președintele României din anul 2024.

**Monitorul Oficial, Partea I, nr. 918/ 11 Septembrie 2024**

* Nr. **2881 / 6 Septembrie 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a schemei de ajutor de minimis prevăzute în cadrul Programului de dezvoltare a activităților de comercializare a produselor și serviciilor de piață, aprobată prin Ordinul ministrului economiei, antreprenoriatului și turismului nr. 603/2023.
* Nr. **2882** / **6 Septembrie 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a schemei de ajutor de minimis prevăzute în cadrul Programului național multianual de microindustrializare, aprobată prin Ordinul ministrului economiei, antreprenoriatului și turismului nr. 598/2023.
* Nr. **2883** / **6 Septembrie 2024**, Ministerul Economiei, Antreprenoriatului și Turismului - Ordin privind modificarea Procedurii de implementare a schemei de ajutor de minimis prevăzute în cadrul Programului de accelerare a dezvoltării întreprinderilor mici și mijlocii, aprobată prin Ordinul ministrului economiei, antreprenoriatului și turismului nr. 1.341/2023.
* Nr. **23** / **11 Septembrie 2024**, Autoritatea Electorală Permanentă - Hotărâre privind aprobarea modelului și a condițiilor de confecționare, gestionare și utilizare a timbrului autocolant la alegerile pentru Președintele României din anul 2024.

**Monitorul Oficial, Partea I, nr. 919/ 12 Septembrie 2024**

* Nr. **4181** / **14 August 2024**, Ministerul Finanțelor / Nr. **6060** / **28 August 2024**, Ministerul Investițiilor și Proiectelor Europene - Ordin pentru aprobarea Normelor metodologice de aplicare a prevederilor Ordonanței de urgență a Guvernului nr. 120/2023 privind stabilirea cadrului financiar general pentru utilizarea celei de-a doua contribuții financiare elvețiene nerambursabile acordate României prin intermediul Programului de cooperare elvețiano-român vizând reducerea disparităților economice și sociale în cadrul Uniunii Europene, precum și a contribuției naționale aferente acestei asistențe.

**Monitorul Oficial, Partea I, nr. 920/ 12 Septembrie 2024**

* Nr. **5381** / **28 Iunie 2024**, Ministerul Educației - Ordin privind acordarea acreditării unității de învățământ preuniversitar de stat Liceul Tehnologic „Mihai Viteazu“ din municipiul Vulcan, județul Hunedoara.

**Monitorul Oficial, Partea I, nr. 923/ 12 Septembrie 2024**

* Nr. **1923** / **24 Iulie 2024**, Ministerul Muncii și Solidarității Sociale - Ordin pentru aprobarea Metodologiei-cadru de evaluare a nevoilor comunității în vederea organizării serviciilor sociale pentru persoanele vârstnice.

*” Art. 1. — Se aprobă Metodologia-cadru de evaluare a nevoilor comunității în vederea organizării serviciilor sociale pentru persoanele vârstnice prevăzută în anexa care este parte integrantă din prezentul ordin.*

*Art. 2. — În aplicarea prevederilor art. 12 alin. (2) și a art. 21 alin. (1) lit. b) din Legea nr. 17/2000 privind asistența socială a persoanelor vârstnice, republicată, cu modificările ulterioare, și a prevederilor Ordinului ministrului muncii și solidarității sociale nr. 2.489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice,* ***autoritățile administrației publice locale aprobă propria metodologie de evaluare a nevoilor comunității, cu respectarea modelului-cadru aprobat prin prezentul ordin.****”*

**Monitorul Oficial, Partea I, nr. 924/ 13 Septembrie 2024**

* Nr. **24** / **12 Septembrie 2024**, Autoritatea Electorală Permanentă - Hotărâre privind aprobarea modelelor ștampilelor electorale care vor fi folosite la alegerile pentru Președintele României din anul 2024.
* Nr. **25** / **12 Septembrie 2024**, Autoritatea Electorală Permanentă - Hotărâre privind aprobarea modelului buletinului de vot utilizat în secțiile de votare din țară, a modelului buletinului de vot utilizat în secțiile de votare din străinătate și a modelului buletinului de vot prin corespondență, precum și a condițiilor de confecționare, gestionare și utilizare a acestora la alegerile pentru Președintele României din anul 2024.

**Monitorul Oficial, Partea I, nr. 925/ 13 Septembrie 2024**

* Nr. **1125** / **11 Septembrie 2024**, Guvernul României - Hotărâre pentru aprobarea Notei de fundamentare privind necesitatea și oportunitatea efectuării cheltuielilor de investiții aferente proiectului „Realizarea cadastrului apelor“.
* Nr. **4546** / **11 Septembrie 2024**, Ministerul Sănătății - Ordin pentru modificarea Ordinului ministrului sănătății și al președintelui Casei Naționale de Asigurări de Sănătate nr. 726/507/2017 privind aprobarea Normelor tehnice de realizare a Programului pentru compensarea cu 90% a prețului de referință al medicamentelor pentru pensionarii care realizează venituri din pensii și indemnizație socială pentru pensionari, indiferent dacă realizează sau nu alte venituri, potrivit Hotărârii Guvernului nr. 186/2009 privind aprobarea Programului pentru compensarea cu 90% a prețului de referință al medicamentelor.

**Monitorul Oficial, Partea I, nr. 926/ 13 Septembrie 2024**

* Nr. **111** / **11 Septembrie 2024**, Guvernul României - Ordonanță de urgență pentru modificarea și completarea Legii nr. 119/1996 cu privire la actele de stare civilă.

**Monitorul Oficial, Partea I, nr. 927/ 13 Septembrie 2024**

* Nr. **26** / **13 Septembrie 2024**, Autoritatea Electorală Permanentă - Hotărâre pentru stabilirea modelelor proceselor-verbale privind consemnarea și centralizarea rezultatelor votării la alegerile pentru Președintele României din anul 2024.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Ajutoare de urgență pentru locuitorii din județul Galați afectați de inundații

Premierul Marcel Ciolacu a dispus Administrației Naționale a Rezervelor de Stat și  Probleme Sociale să elibereze urgent ajutoare pentru persoanele din județul Galați, afectate de inundații.

Populația care suferă din cauza fenomenelor meteorologice va primi apă și alimente (conserve de carne, legume, pateu, gem, zahăr și cașcaval) pentru o perioadă de 7 zile, 50 de locuințe  modulare, 12 grupuri sanitare, paturi și lenjerii de pat, saci de dormit și tot ce este necesar pentru cazarea temporară.

De asemenea, 10 bărci de salvare ale Armatei vor ajunge în scurt timp în Comuna Pechea din județul Galați.

„Am făcut o celulă de criză rapidă la Consiliul Județean Galați cu miniștrii Apărării,   Internelor, Mediului. Prioritatea este salvarea de vieți omenești. Avem toată logistica necesară pentru a interveni rapid, inclusiv cu elicoptere pentru situații de urgență. Vom ajuta oamenii afectați de inundații cu tot ce este necesar”, a afirmat premierul Marcel Ciolacu.

Prim-ministrul a mers astăzi la Slobozia Conachi, iar în cursul după-amiezii se va deplasa în comuna Pechea, o altă localitate din județul Galați, grav afectată de inundații.

\*

Premierul Marcel Ciolacu: Digitalizarea înseamnă o reformă autentică pentru administrație. Construim un sector public modern, sigur și eficient

Premierul României, Marcel Ciolacu, a prezidat astăzi, 11 septembrie, la Palatul Victoria, ceremonia de semnare a contractului de implementare pentru componenta de Cloud Dedicat, parte a investiției „Implementarea infrastructurii de Cloud Guvernamental” din cadrul Componentei 7 - Transformare digitală, aferentă Planului Național de Redresare și Reziliență (PNRR). Semnarea contractului a fost realizată electronic de către Dragoș Vlad, președintele Autorității pentru Digitalizarea României, și Achilleas Kanaris, CEO al Vodafone România, liderul consorțiului declarat câștigător ca urmare a procedurilor de achiziție publică.

„De 30 de ani, birocrația ne impune să stăm la cozi, să ne luăm concediu pentru a obține o hârtie pe care statul e obligat să ne-o dea. Digitalizarea înseamnă o reformă autentică pentru administrație. Construim un sector public modern, sigur și eficient, în care statul este în slujba cetățeanului, nu cetățeanul în slujba statului. Unind într-un singur sistem informatic toate instituțiile, facem economie și aducem eficiență pentru fiecare român și pentru fiecare companie din România”, a afirmat prim-ministrul Marcel Ciolacu.

 „Tehnologia cloud implementată în următoarele 9 luni în administrația publică aduce economii de sute de milioane de lei pentru bugetul de stat, pentru că instituțiile nu vor mai investi insular în gestionarea soluțiilor digitale. Din 2025, sistemele informatice ale instituțiilor publice din România vor vorbi aceeași limbă, vor fi interoperabile unele cu celelalte - dar și cu cele europene. Datele românilor vor fi în siguranță pentru că tehnologia cloud este cea mai rezilientă în fața atacurilor cibernetice. Cel mai important beneficiu al implementării acestei tehnologii este că dăm oamenilor timpul înapoi: românii nu vor mai sta la cozi și ghișee, ci vor interacționa digital cu statul român”, a precizat ministrul Cercetării, Inovării și Digitalizării, Bogdan Ivan.

„Experiența Vodafone și expertiza partenerilor noștri de proiect ne permit să livrăm o soluție cloud dedicată, la cheie, ultra-modernă, care aduce beneficii reale în administrația centrală și mediul privat. Ne menținem, astfel, angajamentul de a contribui activ la transformarea digitală a României, valorificându-i potențialul strategic și competitiv”, a declarat Achilleas Kanaris, CEO al Vodafone România.

La eveniment au participat viceprim-ministrul Marian Neacșu, ministrul Investițiilor și Proiectelor Europene, Adrian Câciu, secretarul de stat MIPE Teodora Preoteasa, președintele Autorității pentru Digitalizarea României, Dragoș Vlad, reprezentanții partenerilor instituționali de implementare a proiectului, precum și reprezentanții companiei Vodafone România și ai celorlalte companii ce fac parte din consorțiul declarat câștigător ca urmare a procedurilor de achiziție publică.

Dezvoltarea cloudului guvernamental al României este vizată de două investiții din PNRR – Componenta 7 Transformare Digitală:

 1. 374,73 milioane euro pentru implementarea efectivă a infrastructurii de cloud guvernamental
 2. 187,05 milioane de euro pentru migrarea sistemelor informatice ale instituțiilor publice în cloudul guvernamental

Componenta de Cloud Dedicat va fi operațională în două din cele patru centre de date din cadrul Cloud-ului Guvernamental, precum și existența unei zone de administrare conectată la Internet și cu infrastructura operatorilor de cloud public, pentru a permite alocarea în timp real a resurselor de procesare și stocare a datelor. Termenul de finalizare al investiției este de 270 de zile.

Așadar, tehnologia cloud computing permite ajustarea rapidă și eficientă a resurselor de calcul în funcție de necesitățile fiecărei instituții care va avea aplicații și sisteme informatice în cloud-ul guvernamental. Dacă o instituție va avea nevoie de mai mult spațiu de stocare, sau de mai multă putere de procesare, astfel de resurse suplimentare vor fi obținute în timp real, fără a fi nevoie de investiții suplimentare în echipamente sau soluții digitale.

Principalele beneficiile ale Cloud-ului Dedicat sunt:

1.performanță excepțională în procesarea informațiilor, deci timp câștigat în relația cu statul de către români;
2. securitate cibernetică de ultimă generație - risc minim de breșe de securitate;
3. personalizarea serviciilor cloud - infrastructura cloud-ului guvernamental va răspunde așteptărilor pe care cetățenii le au acum și va putea fi adaptat nevoilor viitoare.

\*

Mesajul premierului Marcel Ciolacu la 23 de ani de la atentatele teroriste din Statele Unite ale Americii

Au trecut 23 de ani de când omenirea era martora unui act terifiant fără precedent, atentatul din 11 septembrie 2001 asupra turnurilor gemene din New York, soldat cu mii de morți și răniți. Oameni nevinovați au devenit atunci victimele unor adepți fanatici ai violenței și ai terorii, iar durerea lăsată în urmă celor care i-au pierdut pe cei dragi în acel act terorist este și azi la fel de puternică.

Rămânem solidari cu poporul american, prieten și partener strategic. Ne inspiră curajul națiunii americane în lupta împotriva terorismului, care, alături de reziliența sa istorică, izvorăște din coeziunea în jurul valorilor lumii libere.

Apărăm aceste valori zi de zi prin acțiuni menite să combată discursurile și manifestările extremiste, radicale și pline de ură, precum și dezinformările care nu au alt scop decât să învrăjbească oameni împotriva altor oameni.

Unitatea lumii libere generează speranță într-un viitor mai bun pentru națiunile noastre, într-o lume sigură și democratică.

Sursa: Guvernul României - https://gov.ro/ro/media/comunicate

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE****1 iulie-31 decembrie 2024**Ungaria se axează pe șapte domenii tematice pentru lucrările sale din timpul președinției:* creșterea competitivității UE
* consolidarea politicii de apărare a UE
* asigurarea coerenței și a naturii bazate pe merit a politicii de extindere
* stoparea migrației ilegale
* construirea viitorului politicii de coeziune
* promovarea unei politici agricole a UE orientate către fermieri
* gestionarea provocărilor demografice

***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).* [**Site-ul președinției ungare**](https://hungarian-presidency.consilium.europa.eu/en/programme/programme/)
* [**Prioritățile președinției ungare**](https://hungarian-presidency.consilium.europa.eu/en/programme/priorities/)
* [**Programul președinției ungare**](https://hungarian-presidency.consilium.europa.eu/en/programme/programme/)
 |

🏵🏵🏵

NOUTĂȚI – Informații UTILE

CE a aprobat versiunea 6.0 a PS 2023-2027

Comisia Europeană a aprobat versiunea 6.0 a Planului Strategic PAC 2023-2027 (PS 2027) al României.

Spre deosebire de perioadele de programare anterioare, PS PAC 2023-2027 cuprinde **instrumente de sprijin finanțate atât din Fondul European de Garantare Agricolă**(plățile directe și intervenții sectoriale (măsuri pentru susținerea pieței)**, cât și din Fondul European pentru Agricultură și Dezvoltare Rurală** (politica de dezvoltare rurală).

**PAC 2027** prevede **89 tipuri de intervenții**, incluzând ***51 intervenții prin FEGA și 38 intervenții prin FEADR*** urmărindu-se mutarea accentului de la conformitate **către rezultate și performanță,**pentru a atinge obiectivele europene și naționale.

Totodată, PAC 2027 va introduce **un instrument de sprijin al fermierilor afectați de pierderi ale producției agricole prin care se acordă despăgubiri în caz de calamități.**

**Documentul se poate consulta din link-ul:**

[**https://www.afir.ro/media/5mzdz0h3/ps\_-2023-2027\_versiunea-60\_aprobata.pdf**](https://www.afir.ro/media/5mzdz0h3/ps_-2023-2027_versiunea-60_aprobata.pdf)

Sursa: https://www.afir.ro/

\*

Avansul plaților directe se menține la 70% pentru plățile directe și 85% pentru intervențiile de dezvoltare rurală

Ministerul Agriculturii și Dezvoltării Rurale va acorda şi în acest an, în cadrul Campaniei 2024, avansuri în cuantum de 70% din Fondul European de Garantare Agricolă (FEGA) pentru plățile directe și de 85% din Fondul European Agricol pentru Dezvoltare Rurală (FEADR), în cazul sprijinului acordat în cadrul intervențiilor de dezvoltare rurală și intervențiilor de mediu și climă, ca urmare a derogării Comisiei Europene.

“Am solicitat Comisiei Europene si am primit acordul pentru ca și în această toamnă fermierii români să beneficieze de o valoare a avansului crescută. Am avut în vedere să venim în sprijinul fermierilor, pentru a-i ajuta să depășească mai ușor problemele de lichidități cu care confruntă. Începând cu luna iulie, am solicitat cu fiecare ocazie Comisiei Europene creșterea valorii avansurilor pentru fermierii noștri pentru a le oferi sprijinul necesar în pregătirea noului an agricol”, a declarat ministrul Florin-Ionuț BARBU.

Pentru Campania din acest an, APIA face toate eforturile pentru a demara plata avansurilor începând cu 16 octombrie 2024, fiind alocat aproximativ un miliard de euro în acest sens.

Sursa:MADR

\*

Reprezentanții Grupului Bosch, discuții la sediul MEAT privind perspectivele industriale în contextul tranziției către energia verde

 Ministrul economiei, antreprenoriatului și turismului, Ștefan-Radu Oprea, a primit marți, 10 septembrie a.c., vizita reprezentanților Grupului Bosch, președintele regional EU1 (UK, Nordics, Austria și CEE) Steffen Hoffmann și Mihai Boldijar, director general Robert Bosch SRL şi reprezentantul Grupului Bosch în România, care au solicitat o întrevedere, pentru a discuta despre perspectivele industriei în contextul tranziției către o energie verde.

În debutul întâlnirii reprezentanții Bosch au mulțumit pentru deschiderea la dialog a ministrului Oprea și au salutat interesul guvernamental continuu pentru  consolidarea relațiilor cu industria automotive. Demnitarul român a subliniat, la rândul său, că menținerea unui dialog constant cu reprezentanții ACAROM (Asociația Constructorilor de Automobile din România) este extrem de importantă pentru a prezenta adecvat poziția de țară a României în fața forurilor europene.

Totodată, Ștefan-Radu Oprea a precizat faptul că România oferă un climat investițional favorabil cu acces strategic pe piața europeană, iar în contextul în care reducerea emisiilor de carbon reprezintă o miză tot mai importantă pentru companii, România oferă oportunități investiționale prin faptul că energia verde prezentă în țara noastră poate fi completată prin stocarea carbonului.

Un alt subiect abordat a fost utilizarea tehnologiilor avansate pentru adaptare la procesele de tranziție la o economie verde și sustenabilă. În acest sens, Ministrul Oprea a evidențiat faptul că România poate deveni un pionier în noile tehnologii privind hidrogenul şi stocarea carbonului, ținând cont de faptul că suntem printre puținele state membre UE care au un cadru legislativ pentru integrarea hidrogenului din surse regenerabile și cu emisii reduse de carbon în sectorul industrial.

Suplimentar, în cadrul întâlnirii s-a discutat despre proiectul de interes european comun în domeniul microelectronicii și al tehnologiilor comunicațiilor (IPCEI ME/CT), Bosch fiind una dintre cele trei firme alese de către Comisia Europeană pentru a fi finanțate prin PNRR, cu Proiectul EuroDrives,  în care valoarea maximă a ajutorului de stat individual se ridică la 34,31 milioane de euro. Proiectul vizează dezvoltarea microelectronicii în România, respectiv dezvoltarea de cipuri și semiconductori.

Totodată, a fost abordată și problema necesarului de forță de muncă specializată, pentru dezvoltarea noilor tehnologii. În acest sens, ministrul Oprea a declarat că în România există insule de competență în tehnologia și aplicarea procesoarelor și produselor semiconductoare datorită unei școli naționale cu tradiție în domeniu, ce pot avea un impact pozitiv asupra creșterii economice și a competitivității pe piețele internaționale.

Sursa:MEAT

\*

Lista plăților POR – 11.09.2024



[**Lista plăților POR – 11.09.2024**](https://mfe.gov.ro/wp-content/uploads/2024/09/fcf9981b11cf3e93bf9859a8ccd864a7.xlsx)

Sursa:MIPE

\*

Prin Programul Regional Vest, locuitorii din municipiul Lupeni, județul Hunedoara, vor avea pentru prima dată transport public modern și ecologic

**O nouă investiție finanțată prin Programul Regional Vest 2021-2027 în județul Hunedoara: 14 autobuze electrice vor ajunge în municipiul Lupeni, care va beneficia, în premieră, de un sistem de transport public de călători la standarde europene.**

**Agenția pentru Dezvoltare Regională Vest**, în calitate de Autoritate de Management pentru **Programul Regional Vest**, și **Primăria Municipiului Lupeni**, în calitate de beneficiar, au semnat, vineri, 6 septembrie 2024, contractul de finanțare pentru acest proiect.

Cele **14 autobuze electrice** care vor fi achiziționate vor circula pe șapte trasee, astfel încât cei 25.000 de locuitori ai Lupeniului să poată ajunge în principalele puncte de interes din oraș - zona centrală, cartierele periferice, școlile, spitalul și magazinele alimentare, dar și pentru a asigura legătura cu stațiunea Straja, vizitată anual de peste 100.000 de turiști, pentru a susține turismul în zonă.

Autobuzele vor avea o autonomie de 150 de kilometri, sunt dotate la standarde europene și au o capacitate de 22 sau 52 de pasageri, în funcție de traseele pe care vor fi introduse. De asemenea, vehiculele vor asigura accesul facil al persoanelor cu dizabilități – vor fi dotate cu spații dedicate pentru scaunele cu rotile, sisteme de coborâre și ridicare, precum și anunțuri audio și vizuale despre stații și servicii.

Totodată, prin proiect vor fi instalate **18 stații de încărcare** pentru autobuze și se va implementa unui **sistem IT avansat** pentru gestionarea eficientă a transportului, care va include soluții de e-ticketing și va facilita monitorizarea și planificarea optimă a rutelor. Obiectivul este ca cel puțin 75% dintre călători să utilizeze sistemul de e-ticketing și să existe o creștere de 20% a punctualității autobuzelor, datorită monitorizării și gestionării eficiente a flotei.

Zona centrală a localității este deja pregătită pentru transportul public: prin **Regio – Programul Operațional Regional 2014-2020** au fost create benzi dedicate exclusiv pentru mijloacele de transport în comun.

În plus, acest proiect este integrat în investiția **„Linia verde de autobuze electrice între Petrila – Petroșani – Aninoasa – Vulcan – Lupeni – Uricani – Green Line Valea Jiului”**, finanțată în două etape tot prin programele gestionate de **ADR Vest**, prin **Regio-POR 2014-2020** și **Programul Regional Vest 2021-2027**. Proiectul Green Line urmărește conectarea localităților din Valea Jiului printr-o rețea de autobuze electrice. Investiția, operată de Societatea de transport public zonal Green line Valea Jiului, va asigura pentru locuitorii din zonă un sistem de transport public intergrat, modern și ecologic.

„Poluarea din orașe este influențată de modul în care ne deplasăm. Orașele pot deveni mai curate prin adoptarea soluțiilor care încurajează transportul public, mersul cu bicicleta, mersul pe jos și alte forme de mobilitate nepoluantă. În Regiunea Vest, transformarea a început deja cu ajutorul fondurilor europene: se achiziționează mijloace de transport ecologice, se modernizează infrastructura, se creează piste pentru biciclete și alei pietonale. Proiectele de mobilitate urbană sunt esențiale deoarece oferă alternative nepoluante și convenabile la transportul cu mașinile personale”, a declarat Sorin Maxim, directorul general al **ADR Vest**.

Valoarea totală a investiției este de aproape **8 milioane de euro**, din care **contribuția Uniunii Europene este de 6 de milioane de euro.**

Termenul de finalizare al proiectului este **decembrie 2026.**

\*\*\*

Regiunea Vest beneficiază de peste **157 milioane de euro** prin **Programul Regional Vest 2021-2027**, pentru investiții care urmăresc reducerea poluării din orașe și transformarea transportului public ecologic și nemotorizat într-o alternativă viabilă la utilizarea autoturismului personal.

Primăriile din mediul urban mai pot depune proiecte până în data de **7 noiembrie 2024**.

Pentru informaţii suplimentare, nu ezitați să ne contactaţi: tel. - 0256-491.923, e-mail - office@adrvest.ro.

Sursa: vest.ro

\*

Start-Up Nation România: Înscrierea furnizorilor de formare profesională începe pe 19 septembrie!

Ministerul Antreprenoriatului și Turismului (MEAT) anunță data oficială de deschidere a înscrierilor pentru furnizorii de formare profesională care doresc să participe la programul **Start-up Nation România, ediția 2024**.

Formularul electronic de înscriere va fi disponibil începând cu data de **19 septembrie a.c.**, ora **10.00**, pe platforma [https://minimis.imm.gov.ro](https://minimis.imm.gov.ro/), și va rămâne activ timp de 10 zile calendaristice, până la **30 septembrie a.c.**, ora **20.00**.

Furnizorii de formare profesională pot aplica pentru ambele componente ale programului (**Pilonul I** și **Pilonul II**). Pentru a putea fi selectați, aceștia trebuie să îndeplinească următoarele criterii de eligibilitate:

1. Sunt autorizați pentru desfășurarea de cursuri de pregătire antreprenorială, conform Capitolului III – *„Autorizarea furnizorilor de formare profesională”* din Ordonanța Guvernului nr. 129/2000 privind formarea profesională a adulților, republicată, cu modificările și completările ulterioare;
2. Sunt persoane juridice, constituite conform legislației în vigoare din România;
3. Sunt înregistrați în Registrul național al furnizorilor de formare profesională autorizați;
4. Au prevăzut ca obiect de activitate formarea profesională sau informare și difuzare de cunoștințe, fiind autorizați la data depunerii documentației, precum și pe perioada de furnizare a cursurilor antreprenoriale în cadrul programului, conform Ordonanței Guvernului nr. 129/2000, republicată, cu modificările și completările ulterioare;
5. Își asumă formarea antreprenorială a unui număr minim de persoane fizice din grupul țintă, în funcție de criteriile de eligibilitate ale celor doi piloni;
6. Completează formularul electronic de înscriere și își asumă criteriile de eligibilitate aferente;
7. Nu se află în stare de dizolvare, reorganizare judiciară, lichidare, executare silită, insolvență, faliment sau suspendare temporară a activității;
8. Nu au datorii la bugetul general consolidat, atât pentru sediul social, cât și pentru toate punctele de lucru, la momentul verificării. Solicitanții cu datorii eșalonate nu sunt eligibili pentru a accesa programul.

Furnizorii de formare profesională trebuie includă în oferta de parteneriat atât programa de pregătire, cât și un număr minim asumat de cursanți, pentru o perioadă de aproximativ 4 luni de zile calendaristice.

**Informații detaliate privind procedura de selecție a furnizorilor de formare profesională pot fi consultate aici:**

* [**(Document) PROCEDURA DE SELECȚIE A FURNIZORILOR** de formare profesională în vederea dobândirii de competențe antreprenoriale în cadrul programului START UP NATION, ediția 2024, finanțat din fonduri externe nerambursabile aferente Programului Educație și Ocupare 2021-2027.](https://economie.gov.ro/wp-content/uploads/2024/09/ProceduraSelectieFormatori2024SUN.pdf)

\*

#MEAT invită firmele de consultanță să contribuie la definitivarea programului Start-Up Nation 2024

Ministerul Economiei, Antreprenoriatului și Turismului (MEAT) invită firmele de consultanță interesate să participe la definitivarea procedurii de implementare a programului **Start-Up Nation România – ediția 2024**, la o ședință de lucru. Întâlnirea, care urmărește să creeze un cadru de dialog deschis și transparent, va avea loc miercuri, **18 septembrie a.c.**, începând cu ora **09:00**, la sediul instituției, situat pe Calea Victoriei nr. 152, Sector 1, București, în sala 327.

Firmele de consultanță sunt rugate să transmită intenția de participare până pe data de **13 septembrie a.c.**, la adresa de email **dezbateri\_publice@economie.gov.ro**. Este important de reținut că fiecare companie poate fi reprezentată de **un singur participant**, accesul la întâlnire fiind permis doar pe baza confirmării oficiale primite din partea MEAT, în funcție de capacitatea sălii.

Participanții vor avea oportunitatea de a dezbate și de a oferi sugestii cu privire la procedura de implementare și grila de punctaj propusă pentru cea de-a patra ediție a programului **Start-Up Nation România**. Documentele pot fi accesate pe site-ul oficial al instituției: [**www.economie.gov.ro**](https://www.economie.gov.ro/), la secțiunea „[**Proiecte de acte normative aflate în consultare publică**](https://economie.gov.ro/proiecte-de-acte-normative-aflate-in-consultare-publica/)”.

Pentru a asigura o consultare cât mai largă și eficientă, MEAT va organiza și cea de-a doua reuniune a Comitetului Consultativ pentru Dezvoltarea Întreprinderilor Mici și Mijlocii din acest an, având ca subiect principal definitivarea aceluiași program, într-o manieră cât mai eficientă și accesibilă viitorilor beneficiari.

Sursa:MEAT

\*

Concluziile Reuniunii Informale a miniștrilor agriculturii de la Budapesta

Ministrul agriculturii și dezvoltării rurale, Florin-Ionuț BARBU, a participat în perioada 08-10 septembrie 2024 la Reuniunea Informală a Miniștrilor agriculturii din statele membre UE, desfășurată la Budapesta (Ungaria), eveniment organizat de Președinția ungară a Consiliului Uniunii Europene.

O viitoare politică agricolă comună (PAC) a Uniunii Europene (UE) axată pe fermieri este una dintre prioritățile orizontale ale președinției ungare a UE.

În contextul provocărilor recente cu care s-au confruntat fermierii, cum ar fi evenimentele meteo extreme cauzate de schimbările climatice, costurile ridicate ale inputurilor, efectele negative ale războiului sau perturbările pieței cauzate de creșterea importurilor din ţări terțe și având în vedere cerințele tot mai stricte ale standardelor UE, Președinția maghiară a UE a lansat o dezbatere a Consiliului privind Politica Agricolă Comună post-2027, pentru a cunoaște așteptările miniștrilor și a sprijini Comisia să pregătească propuneri legislative pentru PAC post-2027. Cu acestă ocazie, au fost analizate măsurile de sprijin ce urmează a fi implementate în perioada următoare pentru producătorii agricoli europeni.

În cadrul intervenției sale, referitor la principalele instrumente din cadrul celor doi piloni în perioada post 2027, ministrul Florin Barbu a evidențiat necesitatea **unui buget mai consistent alocat PAC** pentru viitorul exercițiu financiar, adaptat unui nivel echitabil al plăților directe, prin aplicarea principiului convergentei externe, dar și pentru a compensa fermierii pentru aplicarea unor condiționalități de mediu sporite.

Totodată, a fost subliniată **importanța identificării unei formule prin care toate statele membre să aibă un nivel similar al plății directe**. Flexibilizarea cadrului legislativ, o mai mare libertate acordată Statelor Membre, precum și identificarea de mecanisme de finanțare și creditare avantajoase pentru a permite fermierilor introducerea inovării și a noilor tehnologii în cadrul exploatațiilor agricole au reprezentat alte elemente din cadrul intervenției conducerii MADR.

În ceea ce privește contribuția sectorului agricol la obiectivele Geen Deal fără a pune în pericol competitivitatea fermierilor, România a susținut că stabilirea ambițiilor de mediu trebuie să țină cont de nevoia de a menține **competitivitatea sectorului agricol**. Astfel, a fost solicitată existența unei perioade de tranziție pentru implementarea elementelor de noutate introduse, care implică o serie de condiții suplimentare, astfel încât fermierii să se poată adapta la noile cerințe.

Referitor la revizuirea instrumentelor sistemului de management al crizelor, s-a reliefat necesitatea impunerii unei **alocări financiare consistente atribuite rezervei de criză**, precum și a unor **instrumente eficiente de susținere a fermierilor** în contextul crizelor. În egală măsură, pentru a putea valorifica aceste instrumente disponibile la nivelul PAC, a fost propusă oportunitatea creării unei rețele la nivelul statelor membre în cadrul căreia să fie prezentate modele de bune practici cu privire la instrumentele de gestionare a riscurilor, precum și schimburi de opinii pentru a permite o îmbunătățire a implementării acestor instrumente.

Reprezentantul României a solicitat, de asemenea, urgentarea distribuirii fondurilor europene destinate despăgubirilor fermierilor, regândirea derogărilor pentru neonicotinoide, precum și extinderea eligibilității cheltuielilor pentru animalele de reproducție.

Sursa:MADR

\*

POIM: Lista proiectelor contractate actualizată la 31.08.2024

Autoritatea de Management pentru Programul Operațional Infrastructură Mare publică [**Lista proiectelor contractate actualizată la 31.08.2024**.](https://mfe.gov.ro/wp-content/uploads/2024/09/58ff82815d9472ddff3d796e424e3a87.zip)

Sursa:MIPE

\*

PoIDS: Solicitanții vor primi, prin sistemul informatic MySMIS 2021+, solicitări de clarificări aferente etapei de evaluare tehnică şi financiară calitativă pentru proiectele depuse în cadrul apelurilor Comunități de seniori

Autoritatea de Management pentru Programul Incluziune și Demnitate Socială (PoIDS) 2021-2027 informează solicitanții că, începând cu data de 11.09.2024, vor primi, prin sistemul informatic MySMIS 2021+, **solicitări de clarificări aferente etapei de evaluare tehnică şi financiară calitativă** de la Comisia de evaluare a proiectelor depuse în cadrul apelurilor:

* **Comunități de seniori – Regiuni mai puțin dezvoltate PIDS/65/PIDS\_P6/OP4**
* **Comunități de seniori – Regiunea București-llfov PIDS/75/PIDS\_P6/OP4**

 **Solicitanții sunt rugați să verifice periodic contul MySMIS 2021+ și să răspundă punctual, în termenul precizat în cadrul scrisorii de clarificare, conform Metodologiei de verificare, evaluare şi selecție a proiectelor aferentă PoIDS 2021 – 2027.**

Sursa: MIPE

\*

Ministerul Dezvoltării asigură continuitatea derulării programelor de investiții

Guvernul a decis alocarea a 7,56 de miliarde de lei din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru continuitatea derulării unor programe de investiții.

Astfel, 2,56 de miliarde de lei vor reveni autorităților publice pentru achitarea facturilor restante către constructori, în vederea asigurării continuității investițiilor care contribuie la dezvoltarea României, prin Programul Național de Dezvoltare Locală, Programul Național de Investiții “Anghel Saligny”, Planul Național de Redresare și Reziliență și prin Programul național de construcții de interes public sau social (PNCIPS) derulat de Compania Națională de Investiții.

*”Toate demersurile noastre vizează dezvoltarea echilibrată a regiunilor, crearea de noi locuri de muncă și creșterea calității vieții tuturor locuitorilor”*, a precizat ministrul Adrian-Ioan Veștea.

De asemenea, 5 miliarde de lei au fost alocate pentru încheierea contractelor de achiziție publică și a actelor adiționale la contractele în derulare, aferente obiectivelor de investiții realizate prin PNCIPS.

*”Această măsură va contribui inclusiv la semnarea unor contracte pentru obiective majore de investiții, precum stadioanele <<Gheorghe Hagi>> din Constanța, <<Nicolae Dobrin>> din Pitești sau patinoarul artificial de la Sfântu Gheorghe, în condițiile în care, în prezent, pentru 220 de obiective de investiții se așteaptă încheierea contractelor de finanțare”*, a subliniat ministrul Adrian-Ioan Veștea.

Sursa: MDLPA

\*

Ministerul Energiei împreună cu operatorul schemei CfD, C.N.T.E.E Transelectrica S.A., anunță inițierea primei licitații pentru Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică

**Ministerul Energiei împreună cu operatorul schemei CfD, C.N.T.E.E Transelectrica S.A., anunță inițierea primei licitații pentru Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică**

*Mai multe date și informați se regăsesc la următorul link:* [*https://energie.gov.ro/contracte-pentru-diferenta-cfd/*](https://energie.gov.ro/contracte-pentru-diferenta-cfd/)

Sursa: Ministerul Energiei

\*

Ministerul Energiei recomandă vizitarea Târgului Internaţional RoEnergy, ediţia Timişoara, 25-27.09. 2024, o expoziţie din România care susţine de 14 ani, neîntrerupt, tranziţia ţării noastre spre o economie sustenabilă şi atingerea ţintelor UE

**Intrare liberă pentru vizitarea expoziţiei şi participare workshop**

* **,,Standardul de aur” în fotovoltaice ,,concurează” cu cogenerarea şi IoT la Expoziţia Anului în Regenerabile**
* **Principala Poartă de intrare în România are, la ediţia curentă, expozanţi din 11 ţări, două continente, într-un Regal Energetic Unic, cel mai relevant eveniment în energii regenerabile din Sud -Estul Europei**
* **Portofoliul Târgului RoEnergy numără sute de companii, distribuite pe trei continente**

Aflat în al **14-lea an de evenimente**, de facto cea mai cunoscută şi mai amplă manifestare din România în acest domeniu**, singura exclusiv pe energii regenerabile din 2010,** Târgul RoEnergy România, ediţia Timişoara 2024, promite o experienţă unică cu expoziţie, conferinţe, workshop-uri, timp de 3 zile, în care multinaţionale de top, de pe două continente, vin în România, unele dintre acestea în premieră, să prezinte tehnologiile viitorului în regenerabile şi eficienţă energetică.

În România, Târgul RoEnergy înseamnă:

* 14 ani de tradiţie
* cea mai mare poartă de intrare pentru know how şi capital străin
* locul unde se ,,nasc” trendurile industriei: la conferinţele Târgului RoEnergy din 2012 s-a vorbit, pentru prima dată în România, despre ,,prosumatori”
* workshop-uri în care oameni obişnuiţi, entuziasmaţi de beneficiile sustenabilităţii, erau învăţaţi cum pot produce energie pe acoperişul casei
* netwoking: autorităţi,companii, ONG, asociaţii profesionale, media etc

**Companii, lideri globali din 11 ţări, expun în 25-26-27 septembrie 2024 la RoEnergy România, Timişoara 2024, ediţia a VII-a**

Situată într-**o poziţie geostrategică de excepţie**, la câteva ore de Budapesta şi Viena, aflată la confluenţa a trei ţări din regiune, România, Ungaria şi Serbia, între care s-au consacrat tradiţional multiple schimburi comerciale şi culturale, ediţia din Timişoara a Târgului RoEnergy România, va avea loc sub auspiciile unui 2024 mai regenerabil ca oricând.

Ediţia curentă a **celui mai titrat eveniment din domeniul energiilor regenerabile**, Târgul Internaţional RoEnergy România, manifestare desfăşurată sub patronajul Ministerului Energiei, se remarcă prin prezenţa unor expozanţi, lideri globali, provenind din din **Europa** (Austria, Belgia, Cehia, Germania, Croaţia, Polonia, Italia, Ungaria, România), **China** şi **Japonia**, ce vor expune produse şi tehnologii inovative, menite să facă diferenţa şi să conducă la dezvoltarea unor afaceri sustenabile, de succes.

La Expoziţia RoEnergy Timişoara, specialiştii în regenerabile din România, manageri de afaceri, investitori, dar şi persoane fizice interesate de soluţii ,,verzi”, vor avea ocazia să afle direct de la ,,sursă” beneficiile tehnologiilor viitorului în cadrul unui eveniment de excepţie: o expoziţie unică cu companii lider global în regenerabile şi eficienţă energetică, recompensate cu premii de prestigiu ale unor reputate instituţii internaţionale, precum cele acordate de Bloomberg.

Alături de fotovoltaice, cogenerare, biocombustibili, descoperiţi beneficiile unor tehnologii revoluţionare, precum: Smart Power Distribution Solutions, Smart Grid Solutions, Smart Water Solutions, IoT Solutions.

Anul acesta, remarcăm prezenţa unor companii premiate pentru **inovaţie**, listate la bursele de valori din **Shanghai, Praga**, **Varşovia** şi **Frankfurt,** branduri globale cu proiecte distribuite pe întreg mapamondul.

Un record neobişnuit este deţinut de către **AESOLAR**, companie multinaţională cu sediul central în Germania, clasificată ca „TIER 1” (ceea ce este considerat ,,standardul de aur” în industria PV), de către **Bloomberg New Energy Finance** (BNEF) **de 14 ori consecutiv.**

**Vino la conferinţă şi află cum poţi să-ţi finanţezi investiţia**

În aceeaşi perioadă, pe lângă expoziţie, timp de trei zile, vor avea loc, în paralel, manifestări conexe, precum conferinţă, workshop-uri interactive, prezentări de produse, tururi ghidate de expoziţie, întâlniri private etc.

În prima zi de târg, 25.09.2024, va avea loc Conferinţa ,,Cum finanţăm investiţii în regenerabilele & eficienţa energetică”, un subiect mai actual decât niciodată în actualul context economic şi energetic aflat aproape la final de un an 2024, extrem de dinamic.

Pentru a descifra complicatele iţe ale finanţării proiectelor, Organizatorii pun la aceeaşi masă, oferta cu cererea. Îşi vor da, aşadar, concursul reprezentanţi ai unor instituţii bancare de renume, companii de prestigiu internaţional, renumite firme de consultanţă autohtone, cu expertize pe astfel de proiecte, alături de reprezentanţi ai autorităţilor, respectiv entităţi interesate de credite pentru investiţii.

Cu detalii despre celelalte manifestări vom reveni în curând, pe măsură ce programul acestora va fi definitivat.

**Locuri de muncă, cu sprijinul Târgului RoEnergy România**

Fără îndoială, în cei peste 14 ani de evenimente, Târgul RoEnergy România, fie că vorbim de expoziţiile din Bucureşti ori din Timişoara, s-a asociat în memoria colectivă a publicului vizitator cu câteva atribute sine qva non, cum ar fi prezentarea de inovaţii, importul de know how ori prezenţa cu standuri a unor branduri sonore.

Însă Târgul RoEnergy mai are un ***asset,*** care, din anumite perspective, este poate cel mai valoros: firmele expozante şi-au ,,încoronat” călătoria în România cu deschiderea unor **unităţi de producţie.** Altfel spus, graţie (şi) Expoziţiilor RoEnergy, în ţară au fost create, de-a lungul anilor, numeroase locuri de muncă.

Arătăm cu satisfacţie că şi la ediţia curentă a RoEnergy Timişoara, din informaţiile noastre, există companii expozante interesate să-şi deschidă unităţi de producţie în România, ceea ce va conduce la crearea de noi locuri de muncă.

**Târgul RoEnergy, Nr.1 în România, singura manifestare din 2010 exclusiv pe regenerabile, dezvoltată organic**

**Locul de întâlnire Nr.1** al industriei de energii regenerabile din ţara noastră, Târgul RoEnergy RoEnergy România, **manifestare dezvoltată organic**, continuă să reunească, an de an din 2010 fără întrerupere, cei mai relevanţi actori din domeniu: companii, asociaţii profesionale, autorităţi, mediul universitar şi mass media.

În cei peste **14 ani de evenimente,** exclusiv pe regenerabile, pragul Târgului RoEnergy a fost trecut de **sute de companii** din **Europa** ( Germania, Italia, Grecia, UK, Austria, Franta, Spania, Cehia, Ungaria, Polonia, Olanda, etc ), **SUA,** **Asia** ( China, India, Coreea de Sud, Turcia, Japonia).

Sponsorii Târgului RoEnergy Timişoara 2024: **AESOLAR, K2 Systems** – Silver Sponsors, **Hexing Technologies Europe, Sonepar,** **Allimex Green Power** – Bronze Sponsors.

* Doriţi stand alături de companii globale, multilaureate pentru inovaţie, cotate la Bursa de Valori din Shanghai, clasificate Bloomberg BNEF ,A TIER1 Company”, ce îşi deschid fabrici în România?
* Doriţi conexiuni puternice de afaceri&knowhow într-un eveniment unic?

**Nu ratați o oportunitate greu de egalat: deţineţi stand, cu brandul companiei dumneavoastră, alături de companii globale, prezente în România numai la Târgul RoEnergy!**

Mai multe detalii pe http://timisoara.roenergy.eu

Sursa: Ministerul Energiei

🏵🏵🏵

Consultări Publice

Hotărâre privind repartizarea unor sume din transferuri din bugetul de stat către bugetele locale, prevăzute în bugetul ME, pentru finanțarea în anul 2024 a unor cheltuieli de capital (unit. înv. preuniv. stat)

Data publicării: 09.09.202

În vederea consultării publice, în condiţiile art. 7 din Legea nr. 52/2003 privind transparenţa decizională în administraţia publică, republicată, dar și a consultării preliminare interinstituționale, Ministerul Educaţiei publică următorul proiect și anexele sale:

* [***H O T Ă R Â R E***](https://www.edu.ro/sites/default/files/Proiect_HG_repartizare_sume_UIP_stat_2024_II.pdf)***privind repartizarea unor sume din transferuri din bugetul de stat către bugetele locale, prevăzute în bugetul Ministerului Educației, pentru finanțarea în anul 2024 a unor cheltuieli de capital ale unităţilor de învăţământ preuniversitar de stat, precum şi modificarea şi completarea unor acte normative***
	+ *Anexe (*[**1**](https://www.edu.ro/sites/default/files/Anexa_1_%20Proiect_HG_repartizare_sume_UIP_stat_2024_II.pdf)*) + (*[**2**](https://www.edu.ro/sites/default/files/Anexa_2_%20Proiect_HG_repartizare_sume_UIP_stat_2024_II.pdf)*)*
	+ [*Notă de fundamentare*](https://www.edu.ro/sites/default/files/NF_Proiect_HG_repartizare_sume_UIP_stat_2024_II.pdf)*.*

Propunerile și sugestiile cu privire la proiectul supus consultării publice pot fi trimise în următoarele 10 zile calendaristice (de la data publicării) pe adresa de e-mail crenguta.nicu@edu.gov.ro.

Sursa: Ministerul Educației

\*

Ordin & Metodologie de finanțare a învățământului superior dual organizat de instituțiile de învățământ superior de stat din România (propunere CNFIS)

Data publicării: 11.09.2024

În vederea consultării publice, în condiţiile art. 7 din Legea nr. 52/2003 privind transparenţa decizională în administraţia publică, republicată, dar și a consultării preliminare interinstituționale, Ministerul Educaţiei publică următorul proiect:

* [***O R D I N***](https://www.edu.ro/sites/default/files/Proiect_ordin_Metodologie_finantare_ISDual_CNFIS.pdf)***pentru aprobarea***[***Metodologiei de finanțare a învățământului superior dual***](https://www.edu.ro/sites/default/files/Proiect_Metodologie_finantare_ISDual_CNFIS.pdf)***organizat de instituțiile de învățământ superior de stat din România****(propunere CNFIS).*

Propunerile și sugestiile cu privire la proiectul supus consultării publice pot fi trimise în următoarele 10 zile calendaristice (de la data publicării) pe adresa de e-mail dgis@edu.gov.ro.

Sursa: Ministerul Educației

\*

PEO: Ghidul Solicitantului Actualizarea/revizuirea/dezvoltarea de noi standarde ocupaționale/de calificări profesionale conform noilor cerințe ale pieței muncii

Autoritatea de Management pentru Programul Educație și Ocupare 2021-2027, din cadrul Ministerului Investițiilor și Proiectelor Europene, lansează, în consultare publică, [**Ghidul Solicitantului Condiții Specifice Actualizarea/revizuirea/dezvoltarea de noi standarde ocupaționale/de calificări profesionale conform noilor cerințe ale pieței muncii**,](https://mfe.gov.ro/wp-content/uploads/2024/09/f17140d57eeff57e3838f14023e0a443.zip) apel de proiecte non-competitiv finanțat Prioritatea: P09 „Consolidarea participării populației în procesul de învățare pe tot parcursul vieții pentru facilitarea tranzițiilor și a mobilității“, Obiectiv specific: ESO4.5. „ESO4.5. Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)“, Acțiunea: 9.e.4.Actualizare/revizuire/dezvoltare de noi standarde ocupaționale/calificări profesionale conform noilor cerințe ale pieței muncii.

**Propunerile și observațiile pot fi transmise pe adresa de e-mail** **consultare.peo@mfe.gov.ro** **până la data de 03.10.2024.**

Sursa:MIPE

\*

ORDIN privind modificarea Ordinului ministrului agriculturii și dezvoltării rurale și al președintelui Agenției Naționale pentru Achiziții Publice nr. 346/1.718/2023 pentru aprobarea criteriilor de calificare privind capacitatea ofertanţilor, a factorilor de evaluare şi a caietului de sarcini aferente atribuirii acordului-cadru/contractului de achiziţie publică de produse - fructe, legume, lapte şi produse lactate şi produse de panificaţie în cadrul Programului pentru şcoli al României

*Cetățenii și instituțiile interesate pot transmite în scris opinii/propuneri/sugestii în termen de 10 zile de la data publicării, la adresa de email* *politici.agricole@madr.ro*

*Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.* **(Publicat: Luni, 09 Septembrie 2024)**

**Descarcă ataşamente:**

* [**detalii proiect (pdf.)**](https://madr.gov.ro/proiecte-de-acte-normative/download/6379_4135509901303db4710781c5d6871b2e.html)

Sursa:MADR

\*

S-a relansat în consultare publică Ghidul Solicitantului aferent Acțiunii 1.2 Sprijin pentru proiecte în domeniul tehnologiilor avansate si crearea de hub-uri de inovare și transfer tehnologic în domenii prioritare din cadrul POCIDIF

**Organismul Intermediar pentru Cercetare** din cadrul Ministerului Cercetării, Inovării și Digitalizării, împreună cu **Autoritatea de Management** pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene, **anunță relansarea, spre consultare publică**, a Ghidului Solicitantului aferent Acțiunii 1.2 Sprijin pentru proiecte în domeniul tehnologiilor avansate si crearea de hub-uri de inovare și transfer tehnologic în domenii prioritare, Prioritatea 1 – Susținerea și promovarea unui sistem de CDI atractiv și competitiv în RO, Obiectivul specific OS a(i): Dezvoltarea și îmbunătățirea capacităților de cercetare și inovare și adoptarea de tehnologii avansate.

 **Perioada de consultare publică** este de 3 zile lucrătoare, **începând cu data de 11.09.2024 până la data de 13.09.2024, ora 17.00**.

 Eventualele observații/propuneri de modificare/completare, referitoare la acest ghid, vor fi transmise prin utilizarea formularului online, disponibil la: <https://www.mcid.gov.ro/interes-public/consultare-publica-ghidul-solicitantului-sprijin-pentru-proiecte-in-domeniul-tehnologiilor-avansate-si-crearea-de-hub-uri-de-inovare-si-transfer-tehnologic-in-domenii-prioritare-2/>

 Vor fi luate în considerare doar observațiile/propunerile de modificare/completare transmise în formatul pus la dispoziție și în termenul menționat mai sus.

 [**Ghidul solicitantului**](https://www.poc.research.gov.ro/uploads/2021-2027/pocidif/consultare-publica/ghid-1-2-0909.7z)

Sursa: MCID

🏵🏵🏵

***PNRR***

PNRR: Ghidul specific – Investiția 4 Schema de granturi sub formă de bonuri valorice pentru accelerarea utilizării energiei din surse regenerabile de către gospodării

MIPE publică Ghidul specific – Condiții de accesare a fondurilor europene aferente PNRR în cadrul apelurilor de proiecte aferent Investiției 4 „Schema de granturi sub formă de bonuri valorice pentru accelerarea utilizării energiei din surse regenerabile de către gospodării, din cadrul Componentei 16.RePowerEU a PNRR”, apelul de proiecte nr. 1.

**Documente:**Ghidul[**în format PDF**](https://mfe.gov.ro/wp-content/uploads/2024/09/7028f6528e8a0f23664c5adcba115796.zip)și[**în format editabil**](https://mfe.gov.ro/wp-content/uploads/2024/09/905648ad8a82647ba9f863732ea203e0.zip)**.**

 **Pot depune proiecte:**

* Operatori economici cu personalitate juridică înregistrați în România, autorizați pentru lucrări de instalații electrice, conform CAEN rev. 2, clasa 4321 care, la depunerea cererii de finanțare, au deja domeniul de activitate eligibil (clasa CAEN) vizat de investiție înscris în obiectul de activitate, indiferent dacă acesta reprezintă activitatea principală sau secundară a întreprinderii

 **Beneficiarii finali ai investiției:**

**Etapa I, Componenta A**

* Persoane fizice, respectiv: Persoana singură/familia care, din motive de sănătate, vârstă, venituri insuficiente sau izolare față de sursele de energie, necesită măsuri de protecție socială și servicii suplimentare pentru a-și asigura cel puțin nevoile energetice minime, care îndeplinește condițiile prevăzute în Legea nr. 226 din 16 septembrie 2021, privind stabilirea măsurilor de protecție socială pentru consumatorul vulnerabil de energie, cu modificările și completările ulterioare, și care se regăsește pe lista persoanelor vulnerabile preluată de către Ministerul Investițiilor și Proiectelor Europene.

 **Etapa I, Componenta B si Etapa II**

* Persoana fizică din mediul urban și rural care încheie un contract comercial cu un solicitant în vederea accesării unui voucher

 Apelul este competitiv, cu termen limită de depunere. Depunerea cererilor de înrolare și a proiectelor se va realiza pe platforma PNRR ([https://proiecte.pnrr.gov.ro](https://proiecte.pnrr.gov.ro/)), astfel:

**Pentru Etapa I (Componenta A și Componenta B)**

* Etapa înrolare: între 16.09.2024 și 16.10.2024
* Etapa depunere proiecte: între 24.10.2024 și 20.12.2024

 **Pentru Etapa II**

Operatorii validați în perioada menționată mai sus, ca urmare a desfășurării apelului de înrolare, pot depune cereri de finanțare și în cadrul Etapei II.

Perioada lansare apel de proiecte: martie 2025

Data și ora lansării apelului pentru Etapa II vor fi comunicate de către autoritatea finanțatoare în prealabil și aprobate prin Ordin de ministru.

Sursa:MIPE

\*

PNRR: Ghidul specific – Renovare ce vizează eficiența energetică combinată cu instalarea de panouri solare pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili

MIPE publică ghidul Ghidul specific – Condiții de accesare a fondurilor europene aferente Planului Național de Redresare și Reziliență în cadrul apelului de proiecte aferent Investiţiei 7 – Schema de granturi sub formă de bonuri valorice pentru îmbunătățirea eficienței energetice a gospodăriilor, Axa I – Renovare ce vizează eficiența energetică combinată cu instalarea de panouri solare pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili din cadrul Componentei 16.RePowerEU a Planului Național de Redresare și Reziliență”, apelul de proiecte nr. 1.

**Documente:**Ghidul în [**format PDF**](https://mfe.gov.ro/wp-content/uploads/2024/09/63ba82a2977c58138d91030fa2ea9756.zip) și în [**format editabil**](https://mfe.gov.ro/wp-content/uploads/2024/09/4dbc87084108ded800f46fe092cb979b.zip).

 Apel este competitiv, cu termen limită de depunere.

 Proiectele pot fi depuse de :

* Operatori economici cu personalitate juridică înregistrați în România care, la depunerea cererii de înrolare, au deja domeniul de activitate eligibil (clasa CAEN) vizat de investiție înscris în obiectul de activitate, indiferent dacă acesta reprezintă activitatea principală sau secundară a întreprinderii.

SAU

* Parteneriat, în conformitate cu prevederile legale, realizat între maxim doi operatori economici.

În cadrul parteneriatului, un partener este autorizat pentru lucrări de construcție a clădirilor rezidențiale și nerezidențiale, conform CAEN rev. 2, clasa 4120, iar celălalt pentru lucrări de instalații electrice, conform CAEN rev. 2, clasa 4321. În acest caz, liderul de parteneriat va fi întreprinderea care are clasa CAEN 4120.

Depunerea cererilor de înrolare și a proiectelor se va realiza pe platforma PNRR ([https://proiecte.pnrr.gov.ro](https://proiecte.pnrr.gov.ro/)), astfel:

* Etapa înrolare: între 16.09.2024 și 16.10.2024
* Etapa depunere proiecte: între 24.10.2024 și 20.12.2024.

Sursa:MIPE

\*

”PNRR: Fonduri pentru România modernă și reformată!”

**Prelungirea primei runde de atragere de fonduri în cadrul Programului Fabrici de reciclare**

Administrația Fondului pentru Mediu anunță prelungirea primei runde de atragere de fonduri în cadrul **Programului Fabrici de reciclare** finanțat din PNRR, astfel înscrierile se realizează în perioada **14 iunie 2024, ora 10:00 – 11 octombrie 2024, ora 23:59**, în limita bugetului maxim eligibil prealocat.

Cererile de finanțare în cadrul acestui program se depun prin intermediul aplicației informatice disponibile la link-ul ***https://proiecte.pnrr.gov.ro/#/home*** .

 Prin intermediul acestei măsuri vor fi sprijinite activităţi specifice pentru **construirea de instalații de reciclare a deșeurilor colectate separat** pentru a reduce impactul deșeurilor asupra mediului și a populației, pentru a reduce consumul de resurse în vederea promovării dezvoltării economice durabile în toate regiunile și pentru a atinge obiectivele de reciclare din pachetul privind economia circulară și în conformitate cu Planul național de gestionare a deșeurilor/planurile județene de gestionare a deșeurilor și cu Planul de gestionare a deșeurilor din Municipiul București.

Informații privind desfășurarea programului se publică pe site-ul AFM la secțiunea Programe de finanțare – PNRR.

Sursa: AFM

\*

Anunț privind etapa de evaluare a proiectelor depuse în cadrul apelului „Granturi pentru sprijinirea antreprenorilor în dezvoltarea tehnologiilor digitale avansate”

Ministerul Investițiilor și Proiectelor Europene (MIPE) publică ***Lista intermediară nr. 1 a proiectelor admise la finanțare*** și ***Lista intermediară nr. 1 a proiectelor pentru care s-a finalizat etapa de evaluare tehnică și financiară a propunerii de proiect*** în cadrul apelului de proiecte **„Granturi pentru sprijinirea antreprenorilor în dezvoltarea tehnologiilor digitale avansate”**.

[***Lista intermediară numărul 1 a proiectelor admise la finanțare***](https://mfe.gov.ro/wp-content/uploads/2024/09/3a9ab1cec26aece4df9348cf1ea80979.xlsx) conține un număr de 3 de proiecte.

Solicitanții care se regăsesc pe **lista intermediară numărul 1 a proiectelor admise la finanțare** vor primi în platforma ***proiecte.pnrr.gov.ro*** deciziile privind admiterea la finanțare și ulterior acceptării finanțării, vor primi notificările privind demararea etapei de contractare.

[***Lista intermediară numărul 1 a proiectelor pentru care s-a finalizat etapa de evaluare tehnică și financiară a propunerilor de proiect***](https://mfe.gov.ro/wp-content/uploads/2024/09/d5e44cd9e8464c588c2a5b54d98d454c.xlsx)conține un număr de 42 de proiecte.

Acordarea finanțării se face pe criterii competitive pentru proiectele care întrunesc un punctaj de minim 50 de puncte, în limita bugetului disponibil.

Rezultatele evaluării vor fi publicate periodic, prin liste intermediare pe pagina oficială a Ministerului Investițiilor și Proiectelor Europene în cadrul secțiunii destinate ***Anunțuri PNRR.***

Sursa: MIPE

🏵🏵🏵

Apeluri – Finanțări

Prelungire termen depunere Cereri de finanțare a schemei de ajutor de stat „Silvo-mediu și climă” până la data de 04.10.2024

Agenţia de Plăţi şi Intervenţie pentru Agricultură (APIA) anunţă **prelungirea pȃnă la data de 04.10.2024, ora 14.30, a primei sesiuni de depunere a Cererilor de finanțare pentru accesarea Schemei de ajutor de stat „Silvo-mediu și climă”, aferentă Intervenției DR-07„Silvo-mediu și climă” din cadrul PS PAC 2023-2027.**

După avizarea dosarului tehnic de către Garda Forestieră, solicitanții pot depune, la Centrele Județene APIA, **cererile de finanțare însoțite de documentele specificate în Ghidul solicitantului**.

Solicitantul finanțării trebuie să îndeplinească **condițiile**prevăzute în schema de ajutor de stat și detaliate în Ghidul Solicitantului, documente care sunt publicate pe site-ul APIA [www.apia.org.ro](http://www.apia.org.ro/) , la link: <https://apia.org.ro/planul-national-strategic-2023-2027-pns-al-romaniei/interventii-implementate-din-pns/silvo-mediu-si-clima-dr-07/>

**Alocarea financiară pentru sesiunea 1/2024 este de 75.850.112 euro**.

**Sprijinul financiar** prin schema de ajutor de stat „*Silvo-mediu și climă”***se acordă anual, ca sumă fixă pe unitatea de suprafaţă (hectar)**, proprietarilor (inclusiv Unităților Administrativ Teritoriale) de păduri din *Fondul Forestier Național*, în baza unui **angajament încheiat pentru o perioadă de 5 ani** și vizează compensarea pierderilor de venit şi a costurilor suplimentare suportate de beneficiar ca urmare a implementării unuia sau a celor două pachete ale schemei de ajutor de stat:

**– Pachetul 1 – Asigurarea de zone de liniște,**pentru care valoarea plăților compensatorii acordate este**38 euro/an/ha**pentru întreaga suprafață inclusă în angajament;

– **Pachetul 2 – Utilizarea atelajelor la colectarea lemnului din rărituri,**pentru care valoarea plății compensatorii acordate este **137 euro/an/ha**pentru suprafaţa anuală pentru care se solicită sprijin în cadrul Pachetului 2 (*Acest pachet poate fi accesat numai împreună cu Pachetul 1*).

**Intensitatea sprijinului public nerambursabil** acordat în baza schemei de ajutor de stat **este de 100%**.

Pentru suprafețe mai mari de 500 ha se aplică degresivitatea sprijinului financiar, astfel că nivelul plăților va fi ajustat.

**Suprafaţa minimă** pentru care se încheie un angajament pentru pachetul 1 este de **100 ha**.

Proprietarii de terenuri forestiere care dețin suprafețe mai mici și/sau care nu îndeplinesc condițiile de accesare se pot asocia pentru a aplica în cadrul schemei de ajutor de stat.

Pădurile încadrate în tipul I funcțional (TI – conform prevederilor amenajamentului silvic) nu sunt eligibile în cadrul schemei de ajutor de stat „*Silvo-mediu și climă”,* iar terenurile destinate împăduririi sau reîmpăduririi trebuie să nu reprezinte mai mult de 15% din suprafața angajată.

***APIA asigură fermierii de sprijin, implicare și atașament!***

[Comunicatul de presă](https://apia.org.ro/wp-content/uploads/2024/09/CP_Prelungire_termen_depunere_cereri_DR-07_13.09.2024.pdf)

Sursa: APIA - https://apia.org.ro/comunicat-de-presa/prelungire-termen-depunere-cereri-de-finantare-a-schemei-de-ajutor-de-stat-silvo-mediu-si-clima-pana-la-data-de-04-10-2024/

\*

Plăți rentă viageră agricolă – Campania 2024

Agenţia de Plăţi şi Intervenţie pentru Agricultură (APIA) **a finalizat autorizarea la plată a rentierilor agricoli**care și-au vizat carnetele de rentier în perioada 01 martie – 02 septembrie 2024. Astfel, a fost autorizat la plată un număr total de **23.603 rentieri agricoli cu suma totală de 31,56 milioane lei**.

**Suma plătită până la acest moment**este de**28,62 milioane lei,**având ca sursă de finanţare bugetul național, pentru un număr de **21.062 beneficiari**.

Diferența de 2,9 milioane lei urmează să fie plătită în perioada imediat următoare.

Conform prevederilor art.6 alin.1 şi alin.2, din Legea 247/2005 Titlul XI, **plata rentei viagere agricole**, **se efectuează într-o singură rată anuală, până la data de 30 noiembrie** **2024**, prin mandat poştal sau virament bancar.

În cazul în care sumele virate de APIA către rentieri, sunt returnate în contul agenției din diverse motive, APIA poate relua plata acestora în termen de 3 ani de la data-limită anuală de plată (30 noiembrie a fiecăruia an), inclusiv în caz de deces al rentierului, către moștenitorii legali ai acestora având la bază documentele justificative aferente.

Precizăm că **data limită până la care moștenitorii pot solicita să încaseze renta datorată rentierului până la data decesului, este 15 octombrie 2024**, cu condiţia respectării prevederilor art.8 din Legea 247/2005 Titlu XI, și a depunerii, la oricare Centru APIA,  a cererii de moștenitor însoțită de următoarele **documente justificative:**

* carnetul de rentier al defunctului (obligatoriu în original);
* copie a certificatului de deces;
* copie a actului doveditor privind calitatea de moștenitor (certificat de moştenitor sau certificat de calitate de moştenitor, certificat de legatar, hotărâre judecătorească de succesiune învestită cu formula „definitivă”);
* copie după B.I/C.I./paşaport al moştenitorului;
* împuternicire/declaraţie notarială din care să reiasă acordul celorlalţi moştenitori privind solicitarea şi încasarea rentei viagere agricole datorată rentierului (original);
* extras de cont pe numele moștenitorului.

Sursa:APIA

\*

Programul Sănătate: Ghidul Solicitantului „Investiții în infrastructura ambulatoriilor integrate spitalelor de psihiatrie”

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Ghidul Solicitantului pentru apelul de proiecte „Investiții în infrastructura ambulatoriilor integrate spitalelor de psihiatrie”** din cadrul Priorității 1 „Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive”, Fond FEDR, Acțiunea d, Obiectivul de politică 4, Obiectivul specific RSO4.5.

**Pentru acest apel de proiecte, solicitanți eligibili și partenerii eligibili sunt:**

1. Unități sanitare publice care desfășoară activități medicale de tip ambulatoriu/acordă asistență medicală ambulatorie de psihiatrie (spitale de psihiatrie/neuropsihiatrie);
2. Unitățile administrativ-teritoriale, astfel cum sunt definite la art. 5 lit. pp) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care au în coordonare/subordonare/autoritate sau dețin în administrare/proprietate unitățile de la punctul a);
3. Primăria Municipiului București, inclusiv prin Administrația Spitalelor și Serviciilor Medicale București și sectoarele Municipiului București, definite conform prevederilor art. 5 lit. pp și mm) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care au în coordonare/subordonare/autoritate sau dețin în administrare/proprietate unitățile de la punctul a);
4. Ministerul Sănătății, alte autorități și instituții publice centrale care au în coordonare/subordonare/autoritate sau dețin în administrare/proprietate unitățile de la punctul a).

Se vor finanța proiecte de investiții de diferite tipuri: extindere, modernizare, reabilitare, construcție nouă și, dacă este necesar, dotare cu echipamente pentru ambulatoriile spitalelor de psihiatrie și neuropsihiatrie. La capitolul dotări intră inclusiv echipamente pentru digitalizare.

Printre cheltuielile eligibile directe se numără, pe lângă cheltuielile aferente lucrărilor de investiții, inclusiv cele efectuate pentru proiectare, respectiv pentru obținerea/ actualizarea documentațiilor tehnico-economice, inclusiv investițiile în înlocuirea sistemelor de încălzire pe bază de combustibili fosili solizi (cărbune, turbă, lignit, șisturi bituminoase) cu sisteme de încălzire cu ardere pe bază de gaz.

Valoarea minimă eligibilă a unui proiect este de 200.001 euro, iar valoarea totală maximă eligibilă - 2.735.424,95 euro.

Contribuția proprie a solicitantului este de minimum 2% din valoarea totală eligibilă a proiectului.

Alocarea totală pentru apelul de proiecte este de 30.089.674,41 euro, din care alocarea totală pentru apelurile de proiecte care vor fi localizate în regiunile mai puțin dezvoltate este de 25.067.729,41 de euro, din care maximum 85% contribuție UE și 15% contribuție națională, respectiv alocarea totală pentru apelurile de proiecte care vor fi localizate în regiunea mai dezvoltată este de 5.021.945 de euro, din care maximum 40% contribuție UE și 60% contribuție națională.

Proiectul poate fi implementat fie de către un solicitant unic, fie în parteneriat cu entitățile eligibile.

 **Cererile de finanțare se pot depune în perioada 11.09-11.11.2024 prin intermediul sistemului MySMIS 2021.**

 **Ghidul Solicitantului este disponibil la:** [**https://mfe.gov.ro/ghiduri-ms/investitii-ambulatorii-integrate-ale-spitalelor-de-psihiatrie/**](https://mfe.gov.ro/ghiduri-ms/investitii-ambulatorii-integrate-ale-spitalelor-de-psihiatrie/)**.**

Sursa:MIPE

\*

PTJ: a fost actualizat Ghidul Solicitantului Dezvoltarea întreprinderilor și a antreprenoriatului

Autoritatea de Management pentru Programul Tranziție Justă (AMPTJ) din cadrul Ministerului Investițiilor și Proiectelor Europene publică un [**corrigendum**](https://mfe.gov.ro/wp-content/uploads/2024/09/2b45307e669de0a25224d5329005b816.pdf) la **Ghidul Solicitantului „Dezvoltarea întreprinderilor și a antreprenoriatului”**, componenta „Investiții pentru dezvoltarea IMM care sprijină creșterea durabilă și crearea de locuri de muncă”, aprobat prin OMIPE nr. 6212/09.09.2024.

Sursa: MIPE

🏵🏵🏵

Din Actualitatea Europeană

Raportul din 2024 privind starea uniunii energetice arată progresele înregistrate de UE

Raportul din 2024 privind starea uniunii energetice arată progresele înregistrate de UE în ceea ce privește asigurarea unei energii sigure, competitive și la prețuri accesibile pentru toți.



Astăzi, 11 septembrie, Comisia a publicat [Raportul din 2024 privind starea uniunii energetice](https://energy.ec.europa.eu/publications/state-energy-union-report-2024_en), care descrie modul în care **UE a gestionat provocări fără precedent în peisajul politicii energetice în cursul mandatului actualei Comisii,** dotând UE cu un cadru de reglementare pentru **urmărirea tranziției către o energie curată** și punând **bazele unei creșteri economice și a unei competitivități reînnoite**.

În mod esențial, în ultimii ani, UE a reușit să facă față riscurilor critice la adresa securității aprovizionării sale cu energie, să recâștige controlul asupra pieței și a prețurilor energiei și să accelereze tranziția către neutralitatea climatică:

* Producția de energie din surse regenerabile dezactivează noi capacități. În prima jumătate a anului 2024, jumătate din producția de energie electrică a UE a provenit din surse regenerabile.
* Ponderea gazelor rusești în importurile UE a scăzut de la 45 % în 2021 la 18 % până în iunie 2024, în timp ce importurile de la parteneri de încredere precum Norvegia și SUA au crescut.
* În perioada august 2022-mai 2024, am redus cererea de gaze cu 138 miliarde de metri cubi.
* UE și-a atins obiectivul de stocare a gazelor de 90 % pe timp de iarnă la 19 august 2024, cu mult înainte de termenul de 1 noiembrie.
* Prețurile la energie sunt maistabile și rămân cu mult sub nivelurile de vârf ale crizei energetice din 2022.
* Emisiile de gaze cu efect de seră ale UE au scăzut cu 32,5 % între 1990 și 2022, în timp ce economia UE a crescut cu aproximativ 67 % în aceeași perioadă.
* La nivel internațional, UE a condus inițiativa globală de a tripla capacitatea de energie din surse regenerabile și de a dubla îmbunătățirile în materie de eficiență energetică ca parte a tranziției de la combustibilii fosili, care a fost aprobată de toate părțile în cadrul COP28 de la Dubai.

S-au înregistrat progrese semnificative în ceea ce privește **energia din surse regenerabile**. Energia eoliană a depășit gazele pentru a deveni a doua cea mai mare sursă de energie electrică a UE în urma energiei nucleare și, până în prima jumătate a anului 2024, energia din surse regenerabile a generat 50 % din energia electrică în UE. În 2022, **consumul de energie primară al UE și-a reînnoit tendința descendentă**, scăzând cu 4,1 %. Cu toate acestea, eforturile în materie de eficiență energetică vor trebui intensificate în continuare pentru ca UE să atingă obiectivul de reducere cu 11,7 % a consumului final de energie până în 2030. Sunt necesare îmbunătățiri suplimentare, nu în ultimul rând în ceea ce privește electrificarea echipamentelor de încălzire la toate nivelurile și rata de renovare a clădirilor. Sunt necesare eforturi consolidate pentru a aborda problema prețurilor ridicate laenergie**.** Acest lucru este esențial pentru îmbunătățirea competitivității industriei UE și pentru accelerarea investițiilor în rețelele integrate de infrastructură ale Europei, care sunt esențiale pentru electrificarea economiei europene.

Raportul reamintește că toate **statele membre trebuie să își prezinte planurile naționale finale actualizate privind energia și clima cât mai curând posibil**, pentru a asigura realizarea colectivă a obiectivelor energetice și climatice pentru 2030. Evaluarea proiectelor de PNEC actualizate publicate în decembrie 2023 arată că statele membre au făcut **un pas în direcția cea bună**, dar acest lucru **nu este încă suficient pentru** a reduce emisiile nete de gaze cu efect de seră cu cel puțin 55 % până în 2030 și trebuie să țină seama de recomandările Comisiei pentru planurile lor finale. Astăzi, Comisia a publicat, de asemenea, [un raport referitor la funcționarea Regulamentului privind guvernanța uniunii energetice și a acțiunilor climatice,](https://energy.ec.europa.eu/publications/report-functioning-governance-regulation_en) care concluzionează că regulamentul joacă un rol important în menținerea UE pe calea cea bună pentru a-și îndeplini obiectivele pentru 2030, făcând planificarea și raportarea mai coerente, mai integrate și mai simple.

**Provocările noi și emergente** vor trebui abordate în viitor, cum ar fi decalajul actual în materie de ambiție în ceea ce privește sursele regenerabile de energie și obiectivele de eficiență energetică, creșterea sărăciei energetice, diferența de preț la energie în comparație cu alți concurenți de la nivel mondial și riscul unor noi dependențe critice strategice. Acestea vor necesita un **răspuns politic decisiv** și o **schimbare radicală a eforturilor la nivelul UE și al statelor membre**, printr-o **mai bună coordonare, integrare a pieței și acțiune comună.**

UE a **continuat să susțină Ucraina** în fața atacurilor continue ale Rusiei asupra sistemului său energetic. Sincronizarea rețelelor ucrainene și moldovene cu rețeaua continentală europeană a contribuit la stabilizarea sistemului de energie electrică al Ucrainei, iar capacitatea pentru schimburile de energie electrică a ajuns în prezent la 1,7 GW pentru comerțul comercial. De asemenea, aceasta permite Ucrainei să beneficieze de importuri de urgență. Până la 31 iulie 2024, peste 40 % din totalul donațiilor din partea statelor membre au fost dedicate sectorului energetic, contribuția totală a mecanismului de protecție civilă al Uniunii fiind estimată la peste 900 de milioane EUR. Fondul de sprijin pentru energie al Ucrainei (UESF) a mobilizat, de asemenea, peste 500 de milioane EUR până în iunie 2024. În plus, Mecanismul UE pentru Ucraina, în valoare de 50 miliarde EUR, va oferi finanțare coerentă pentru a sprijini redresarea și creșterea economică durabilă a Ucrainei până în 2027.

**Consolidarea securității energetice și a competitivității**

**Producătorii din UE se confruntă cu o concurență tot mai mare** în ceea ce privește tehnologiile care contribuie la obiectivul zero emisii nete pe piețele mondiale și interne. Raportul reamintește importanța Regulamentului privind industria care [contribuie la obiectivul zero emisii nete și](https://commission.europa.eu/strategy-and-policy/priorities-2019-2024/european-green-deal/green-deal-industrial-plan/net-zero-industry-act_en) a [Actului privind materiile prime critice](https://commission.europa.eu/strategy-and-policy/priorities-2019-2024/european-green-deal/green-deal-industrial-plan/european-critical-raw-materials-act_en), alături de reforma organizării pieței energiei electrice pentru a face față acestor provocări. Raportul de astăzi recunoaște, de asemenea, **necesitatea de a valorifica parteneriatele cu industria** pentru a accelera dezvoltarea tehnologiilor care contribuie la obiectivul zero emisii nete și pentru a consolida baza de producție a UE. Alianțele industriale, cum ar fi Alianța europeană pentru baterii, Alianța europeană pentru hidrogen curat, Alianța industriei energiei solare fotovoltaice, Alianța pentru lanțul valoric al combustibililor din surse regenerabile și cu emisii scăzute de dioxid de carbon și Alianța pentru reactoarele modulare mici vor juca un rol important. Dialogurile Comisiei privind tranziția curată cu industria și partenerii sociali vor sprijini punerea în aplicare a Pactului verde european.

[**Fondul pentru inovare**](https://climate.ec.europa.eu/eu-action/eu-funding-climate-action/innovation-fund_en), cu un buget estimat de aproximativ 40 miliarde EUR până în 2030, joacă, de asemenea, un rol esențial. [**Banca Europeană pentru Hidrogen**](https://energy.ec.europa.eu/topics/energy-systems-integration/hydrogen/european-hydrogen-bank_en), finanțată din Fondul pentru inovare al EU ETS, este operațională și a desfășurat o primă rundă de licitații de succes la nivelul UE, care a atribuit aproape 720 de milioane EUR unui număr de 7 de proiecte privind hidrogenul din surse regenerabile în Europa.

**Capacitarea consumatorilor în tranziția către o economie curată**

Odată cu noua legislație privind piața energiei, cum ar fi reforma organizării pieței energiei electrice, **persoanele cele mai vulnerabile vor fi mai bine protejate** împotriva deconectării. În cazul unei crize a prețurilor gazelor naturale, statele membre pot introduce măsuri de protecție a consumatorilor și de asigurare a accesului la energie la prețuri accesibile și la servicii sociale esențiale. Aceasta include intervenții asupra setărilor prețurilor la nivelul comerțului cu amănuntul pentru a-i proteja pe consumatori de prețurile excesiv de mari.

[**Fondul pentru atenuarea impactului social al acțiunilor climatice**](https://climate.ec.europa.eu/eu-action/eu-emissions-trading-system-eu-ets/social-climate-fund_en)va fi, de asemenea, un instrument-cheie, pentru a mobiliza cel puțin 86.7 miliarde EUR pentru perioada 2026-2032, finanțate din veniturile ETS și din cofinanțarea din partea statelor membre în proporție de cel puțin 25 %. Fondul va sprijini măsurile structurale și investițiile în renovări în vederea eficienței energetice, în accesul la locuințe la prețuri accesibile și eficiente din punct de vedere energetic, în încălzirea și răcirea curată și în integrarea energiei din surse regenerabile, precum și în mobilitatea și transporturile cu emisii zero și cu emisii scăzute. Există, de asemenea, o opțiune de a oferi sprijin temporar direct pentru venit.

**Fundal**

Prezentul raport este publicat în fiecare an pentru a face bilanțul progreselor înregistrate de UE în direcția îndeplinirii obiectivelor uniunii energetice. În urma [raportului de anul trecut privind starea uniunii energetice](https://energy.ec.europa.eu/topics/energy-strategy/energy-union/eighth-report-state-energy-union_en), care abordează provocările și realizările din perioada 2020-2023, raportul din acest an oferă informații actualizate cu privire la modul în care UE a acționat cu succes în ceea ce privește evoluțiile și provocările fără precedent din ultimul an al mandatului actualei Comisii.

Prima parte a raportului arată modul în care nivelul ridicat de ambiție în materie de energie și climă din cadrul [Pactului verde european](https://commission.europa.eu/strategy-and-policy/priorities-2019-2024/european-green-deal_en) a stat la baza strategiei UE de răspuns la criză și a [planului REPowerEU](https://commission.europa.eu/strategy-and-policy/priorities-2019-2024/european-green-deal/repowereu-affordable-secure-and-sustainable-energy-europe_en). Acesta prezintă, de asemenea, măsurile de consolidare a competitivității industriei europene. A doua parte analizează situația actuală a punerii în aplicare a uniunii energetice în toate cele cinci dimensiuni ale sale: (1) securitate, solidaritate și încredere; (2) o piață internă a energiei pe deplin integrată; (3) eficiența energetică; (4) acțiunile climatice și decarbonizarea economiei; și (5) cercetarea, inovarea și competitivitatea. Raportul din acest an este însoțit de o anexă care conține informații privind sistemele voluntare și naționale privind bioenergia în statele membre.

**Pentru mai multe Informații**

[Raportul privind starea uniunii energetice în 2024](https://energy.ec.europa.eu/publications/state-energy-union-report-2024_en)

[Fișă informativă – Raportul din 2024 privind starea uniunii energetice](https://ec.europa.eu/commission/presscorner/detail/en/FS_24_4583)

[Anexă privind bioenergia](https://energy.ec.europa.eu/publications/annex-bioenergy_en)

[Starea uniunii energetice 2024 – Fișe de țară](https://energy.ec.europa.eu/publications/state-energy-union-2024-country-fiches_en)

[Pagina web a Raportului privind starea uniunii energetice (cu un set complet de documente și rapoarte)](https://energy.ec.europa.eu/topics/energy-strategy/energy-union/ninth-report-state-energy-union_en)

[Raport referitor la funcționarea Regulamentului privind guvernanța uniunii energetice și a acțiunilor climatice](https://energy.ec.europa.eu/publications/report-functioning-governance-regulation_en)

[Pagina web privind uniunea energetică](https://energy.ec.europa.eu/topics/energy-strategy/energy-union_en)

[Planul REPowerEU](https://ec.europa.eu/commission/presscorner/detail/en/IP_22_3131)

[Planurile naționale privind energia și clima (PNEC)](https://commission.europa.eu/energy-climate-change-environment/implementation-eu-countries/energy-and-climate-governance-and-reporting/national-energy-and-climate-plans_en)

[Îndeplinirea obiectivelor Pactului verde european](https://commission.europa.eu/strategy-and-policy/priorities-2019-2024/european-green-deal_en)

\*

Comisia decide să înregistreze două noi inițiative cetățenești europene privind reziliența la stresul hidric și terapiile asistate de substanțe psihedelice

Comisia Europeană a decis să înregistreze două inițiative cetățenești europene: „ICE pentru reziliența la stresul hidric și utilizarea înțeleaptă a apei în Europa”și „PsychedeliCare”.

Organizatorii inițiativei „**ICE pentru reziliența la stresul hidric și utilizarea înțeleaptă a apei în Europa**” au ca obiective: să se pledeze pentru un plan de acțiune privind apa; să se pună nevoia de a dezvolta reziliență la stresul hidric pe picior de egalitate cu nevoia de decarbonizare; să se reducă amprenta de apă a societății; să se accelereze tranziția către o industrie și o agricultură care consumă apă în mod mai eficient; să se asigure dezvoltarea unor competențe adecvate pentru o economie care să utilizeze înțelept apa; să se sprijine eforturile de refacere și protecție; și să se garanteze dreptul fiecărui om la apă curată și sigură și la salubritate.

Organizatorii inițiativei „**PsychedeliCare**” invită Comisia să sprijine stabilirea unui consens la nivel de experți în ceea ce privește standardele de îngrijire cu ajutorul substanțelor psihedelice, să susțină utilizarea în condiții de siguranță a terapiilor cu substanțe psihedelice și să sprijine eforturile de consolidare a capacităților pentru programe de formare multidisciplinară. Inițiativa mai îndeamnă Comisia să stimuleze cercetarea cu privire la aplicațiile terapeutice ale substanțelor psihedelice, să susțină dezvoltarea rețelelor de cercetare și să adopte poziții comune la nivel internațional care să pledeze pentru reglementări privind compușii psihedelici.

Ambele inițiative cetățenești europene îndeplinesc condițiile formale stabilite în legislația relevantă. Prin urmare, Comisia consideră că acestea sunt admisibile din punct de vedere juridic. Comisia nu a analizat în acest stadiu fondul propunerilor.

Decizia de a înregistra o inițiativă se bazează pe o analiză juridică a admisibilității acesteia, în temeiul [Regulamentului privind Inițiativa cetățenească europeană](https://eur-lex.europa.eu/legal-content/RO/TXT/?uri=CELEX:32019R0788). Aceasta nu anticipează concluziile juridice și politice ale Comisiei cu privire la aceste inițiative și nici acțiunile pe care le-ar putea întreprinde, după caz, dacă oricare dintre aceste inițiative ar obține sprijinul necesar din partea a cel puțin 1 milion de cetățeni europeni.

Conținutul inițiativelor exprimă doar punctele de vedere ale grupului de organizatori și nu se poate considera, în niciun caz, că reflectă punctele de vedere ale Comisiei.

**Etapele următoare**

După înregistrarea de astăzi a inițiativelor, organizatorii au la dispoziție șase luni pentru a începe colectarea semnăturilor. Dacă, în termen de un an de la începutul perioadei de colectare, o inițiativă cetățenească europeană primește cel puțin un milion de declarații de susținere întrunind numărul minim de semnatari în cel puțin șapte state membre, Comisia va trebui să dea un răspuns oficial. Va trebui să decidă dacă va da sau nu curs solicitărilor și să își argumenteze decizia.

**Context**

Inițiativa cetățenească europeană a fost introdusă odată cu Tratatul de la Lisabona, ca instrument prin care cetățenii pot contribui la stabilirea agendei de lucru. A fost lansată în mod oficial în aprilie 2012. Odată înregistrată oficial, o inițiativă cetățenească europeană prevede posibilitatea ca un milion de cetățeni din cel puțin șapte state membre ale UE să invite Comisia Europeană să propună acte juridice în domeniile în care această instituție are competența de a acționa. Condițiile de admisibilitate sunt următoarele: (1) acțiunea propusă nu trebuie să se afle în mod vădit în afara sferei de competență a Comisiei de a prezenta o propunere de act juridic, (2) nu trebuie să fie în mod vădit abuzivă, neserioasă sau vexatorie și (3) nu trebuie să contravină în mod vădit valorilor Uniunii.

De la lansarea instrumentului Inițiativa cetățenească europeană, Comisia a înregistrat 118 inițiative.

**Pentru informații suplimentare**

[„ICE pentru reziliența la stresul hidric și utilizarea înțeleaptă a apei în Europa”](https://citizens-initiative.europa.eu/initiatives/details/2024/000010_ro)

[„PsychedeliCare”](https://citizens-initiative.europa.eu/initiatives/details/2024/000011_ro)

[Statistici privind ICE](https://europa.eu/citizens-initiative/find-initiative/eci-lifecycle-statistics_ro)

[ICE pentru care se strâng în prezent semnături](https://europa.eu/citizens-initiative/_ro)

[Forumul Inițiativei cetățenești europene](https://europa.eu/citizens-initiative-forum/_ro)

[Campania #EUTakeTheInitiative](https://europa.eu/citizens-initiative/communication-material_ro)

\*

UE stimulează dezvoltatorii europeni de IA prin cererea de propuneri privind fabricile de IA

Comisia a lansat un apel pentru înființarea unor fabrici de IA pentru a stimula poziția de lider a Europei în domeniul inteligenței artificiale (IA) de încredere. Fabricile de IA vor fi create în jurul rețelei UE de supercalculatoare de talie mondială de [calcul european de înaltă performanță (HPC)](https://eurohpc-ju.europa.eu/index_en) și vor fi disponibile pentru o serie de utilizatori europeni, cum ar fi întreprinderile nou-înființate, industria și cercetătorii.

Președinta Comisiei, Ursula **von der Leyen**, a declarat: „*Europa este deja deschizătoare de drumuri prin Regulamentul UE privind IA, asigurându-se că IA este mai sigură și mai fiabilă. La începutul acestui an, ne-am îndeplinit promisiunea prin deschiderea calculatoarelor noastre de înaltă performanță pentru întreprinderile europene nou-înființate din domeniul IA. Acum, Europa trebuie, de asemenea, să devină lider mondial în inovarea în domeniul IA. Fabricile de IA vor contribui la asigurarea poziției noastre în avangarda acestei tehnologii transformatoare.”*

Fabricile de IA vor reuni ingredientele esențiale pentru succesul IA: puterea de calcul, datele și talentul. Acestea îi vor ajuta pe dezvoltatorii de IA să își formeze modelele de IA generativă de mari dimensiuni utilizând supercalculatoarele EuroHPC și oferind acces la servicii de date, de calcul și de stocare. Fabricile vor fi conectate în rețea în întreaga Europă, oferind un cadru european unic de colaborare în domeniul IA.

Fabricile de IA vor fi conectate la inițiativele statelor membre în domeniul IA, creând un ecosistem de IA dinamic. Fabricile vor beneficia, de asemenea, de instalațiile [de testare și experimentare ale Europei](https://digital-strategy.ec.europa.eu/en/activities/testing-and-experimentation-facilities) și de centrele de [inovare digitală](https://digital-strategy.ec.europa.eu/en/activities/edihs). Fabricile de IA vor stimula dezvoltarea și validarea aplicațiilor industriale și științifice ale IA în sectoare-cheie europene, cum ar fi asistența medicală, energia, automobilele și transporturile, apărarea și industria aerospațială, robotica și industria prelucrătoare, tehnologiile curate și agri.

Cererea de propuneri permanentă lansată astăzi de întreprinderea comună EuroHPC va fi deschisă în permanență până la 31 decembrie 2025, primul termen fiind 4 noiembrie 2024 și datele-limită ulterioare o dată la trei luni, atât timp cât sunt disponibile fonduri. Această cerere de propuneri va fi sprijinită de o contribuție a UE de aproape 1 miliarde EUR din partea programului Europa digitală și a programului Orizont Europa și de o finanțare egală din partea statelor membre.

**Fundal**

Fabricile de IA sunt un punct central al [pachetului Comisiei privind inovarea în domeniul IA](https://ec.europa.eu/commission/presscorner/detail/en/ip_24_383), prezentat în ianuarie 2024, împreună cu:

* **Sprijin financiar** prin intermediul [programului Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe_en) și al [programului Europa digitală](https://digital-strategy.ec.europa.eu/en/activities/digital-programme) dedicat IA generative. Acest lucru va genera investiții publice și private suplimentare în valoare totală de aproximativ 4 de miliarde EUR până în 2027;
* Inițiative însoțitoare de consolidare a rezervei de talente a UE în domeniul IA generative prin activități de educație, formare, calificare și recalificare;
* Further encouragement of public and private investments in AI start-ups and scale-ups, including through **venture capital or equity support** (including via new initiatives of the [EIC accelerator Programme](https://eic.ec.europa.eu/eic-funding-opportunities/eic-accelerator_en) and [InvestEU](https://investeu.europa.eu/investeu-programme_en));
* Accelerarea **dezvoltării și implementării unor spații**[**europene comune aledatelor**](https://digital-strategy.ec.europa.eu/en/policies/data-spaces), puse la dispoziția comunității IA, pentru care datele reprezintă o resursă esențială pentru antrenarea și îmbunătățirea modelelor lor. Astăzi a fost publicat și un nou document de [lucru al serviciilor Comisiei privind spațiile europene comune ale datelor](https://digital-strategy.ec.europa.eu/en/policies/data-spaces), care oferă o imagine asupra situației la zi în acest domeniu;
* **Inițiativa „**[**GenAI4EU**](https://digital-strategy.ec.europa.eu/en/policies/ai-office#ecl-inpage-genai4eu)**”**, care urmărește să sprijine dezvoltarea de utilizări novatoare și de aplicații emergente în cele 14 ecosisteme industriale ale Europei, precum și în sectorul public. Domeniile de aplicare includ robotica, sănătatea, biotehnologia, industria prelucrătoare, mobilitatea, clima și lumile virtuale;
* [Mare provocare majoră în domeniul IA](https://eurohpc-ju.europa.eu/winners-announced-large-ai-grand-challenge-2024-06-26_en): câștigătorii anunțați în iunie 2 024 sunt patru întreprinderi nou-înființate inovatoare din domeniul IA din Europa, care vor împărți premiul de 1 de milioane EUR și 8 milioane de ore de calcul, promovând poziția de lider a Europei în dezvoltarea IA.

De asemenea, Comisia va institui un Consiliu european de cercetare în domeniul IA, în cadrul căruia Europa să poată pune în comun resursele și să exploreze modul în care poate exploata potențialul neexploatat al datelor pentru a sprijini IA și alte tehnologii.

**Pentru mai multe Informații**

[Comunicatul de presă al întreprinderii comune EuroHPC](https://eurohpc-ju.europa.eu/eurohpc-joint-undertaking-launches-ai-factories-calls-boost-european-leadership-trustworthy-ai-2024-09-10_en)

[Programul Europa digitală](https://digital-strategy.ec.europa.eu/en/activities/artificial-intelligence-digital-programme)

[Programul Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe_en)

\*

UE și Canada lansează un dialog privind politica în domeniul sănătății pentru a promova prioritățile în materie de sănătate

Comisarul pentru sănătate și siguranță alimentară, Stella **Kyriakides**, și ministrul sănătății din Canada, distinsul Mark Holland**,** au organizat o reuniune virtuală pentru a lansa dialogul UE-Canada privind politica în domeniul sănătății în cadrul Acordului de parteneriat strategic UE-Canada.

Dialogul privind politica în domeniul sănătății s-a axat pe cooperarea în trei domenii prioritare: **rezistența la antimicrobiene, securitatea sanitară (inclusiv riscurile pentru sănătate legate de climă) și bolile netransmisibile (inclusiv cancerul și sănătatea mintală)**. O serie de schimburi de cunoștințe între UE și Canada cu privire la aceste domenii prioritare vor fi organizate în urma acestui dialog. Prin intermediul acestui parteneriat, UE și Canada vor face schimb de cunoștințe, de dovezi științifice și de bune practici pentru a promova sănătatea și siguranța cetățenilor din Europa, Canada și din întreaga lume.

**Rezistența la antimicrobiene**

UE și Canada au subliniat **importanța eforturilor de colaborare pentru a aborda rezistența la antimicrobiene** (RAM) ca o problemă urgentă de sănătate publică și socioeconomică. Aceștia și-au împărtășit așteptările pozitive cu privire la viitoarea **reuniune la nivel înalt privind RAM din cadrul Adunării Generale a Organizației Națiunilor Unite**, ca o ocazie esențială de consolidare a angajamentului global de combatere a RAM. Ambele părți vor continua să caute oportunități de sensibilizare cu privire la RAM și să promoveze o colaborare strânsă și acțiuni intensificate în cadrul forurilor multilaterale. Aceștia s-au angajat să facă schimb de cunoștințe privind RAM și supravegherea utilizării antimicrobienelor și stabilirea obiectivelor, consolidând abordarea de tip „O singură sănătate” prin integrarea mediului și explorând modele de stimulente economice pentru a introduce noi antimicrobiene pe piață.

**Cooperarea consolidată în materie de securitate sanitară**

Ambele părți au convenit să **promoveze colaborarea la nivel mondial în ceea ce privește prevenirea, detectarea, pregătirea și răspunsul în caz de pandemii,** având în centrul său o OMS eficace și responsabilă. Discuția a subliniat importanța Regulamentului sanitar internațional modificat recent ca element-cheie al arhitecturii securității sanitare mondiale, care urmează să fie completat de elaborarea unui nou și ambițios **acord privind pandemiile** privind prevenirea, pregătirea și răspunsul.

UE și Canada au discutat, de asemenea, despre provocările comune în materie de sănătate generate de schimbările climatice, cum ar fi apariția unor probleme extreme legate de căldură și a bolilor cu transmitere prin vectori. Aceștia au convenit să valorifice forța lor colectivă **pentru a aborda intersectarea dintre schimbările climatice și sănătate**, sporind, în cele din urmă, bunăstarea cetățenilor noștri și a generațiilor viitoare.

**Cancerul și sănătatea mintală**

UE și Canada s-au angajat să colaboreze pentru a **îmbunătăți prevenirea, depistarea, tratamentul și îngrijirea cancerului.** Ele împărtășesc prioritatea de a identifica și de a pune în aplicare abordări moderne ale îngrijirii bolnavilor de cancer, inclusiv cele care sprijină accesul echitabil la îngrijire. Aceștia vor colabora în acest sens prin intermediul unei **serii de schimburi de cunoștințe UE-Canada**. Ambele părți au recunoscut, de asemenea, că cercetarea transnațională cu impact ridicat este esențială pentru abordarea, înțelegerea și prevenirea cancerului.

Discuțiile au recunoscut, de asemenea, necesitatea unor **servicii de sănătate mintală cuprinzătoare, accesibile și fiabile, atât în persoană,** cât și în format digital. Printr-o serie de schimburi de cunoștințe, UE și Canada vor face schimb de informații cu privire la cele mai bune practici în materie de sănătate mintală, inclusiv cu privire la politici și priorități, precum și cu privire la modul în care acestea se corelează cu obiective mai ample în forurile multilaterale.

**Pentru mai multe Informații**

[Acordul de parteneriat strategic (APS)](https://www.eeas.europa.eu/node/13529_en) semnat în octombrie 2016 între Uniunea Europeană și Canada include un angajament de a coopera și de a face schimb de informații cu privire la problemele de sănătate la nivel mondial, inclusiv pregătirea și răspunsul la urgențele de sănătate publică. În [iunie 2021](https://www.consilium.europa.eu/en/press/press-releases/2021/06/15/european-union-canada-summit-joint-statement/), prim-ministrul Trudeau și președinta **von der Leyen** au convenit asupra unui dialog politic bilateral la nivel înalt UE-Canada privind sănătatea în cadrul APS, cu scopul general de a aborda probleme de sănătate mai ample și de a încuraja cooperarea și schimbul de informații privind pregătirea pentru pandemii, răspunsul la urgențele de sănătate publică, rezistența la antimicrobiene și sănătatea mintală.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/